
1. Testament, oprettet af Årni Magnusson og Hustru^). 1780 

6. Jan. 
Riendes vi .underskrevne, nemlig jeg Arnås Magnussen, og 

jeg Mette Magnussen, og hermed vitterligt giør, at, som Hånds 
Kongl. Majt. allernaadigst haver forundet os Faeultatem te- 
standi, vi da Tiid efter anden har været betænkte paa at for- 
klare, hvorledes det med vores Gods og Midler efter vores Død 
skulde forholdes; Men som^ vi af Tidernes Forandring noksom 
haver lært, hvor nødvendigt det er, at vi efter nærværende Tiids 
Tilstand betimelig sørger for hverandres bestandige Conservation 
her i Verden, saa meget mueligt være kand: Saa have vi her- 
med aldeeles til intet giort alle de testamentariske Dispositioner 
og Codiciller, med hvad Navn de end nævnes kand, som af os 
for denne Dag kand være skrevne og gjorte, hvilke alle skal 
være som uskrevne og uefterretlige i alle Maader. Hvorimod 
vi nu begge med velberaad Hue og sund Fornuft i Guds Navn 
haver resolveret, at med vores efterladende Gods og Midler skal 
forholdes saaledes som følger: 

1. Saasnart een af os ved Døden afgaaer, ombedes Secre- 
tarius Universitatis at giøre en rigtig Fortegnelse over ald Boets 
Indgield og Udgield. 

2. Hvad som bliver tilovers fra Gielden, Begravelsens og 
andre nødvendige Omkostninger, enten det er udi reede Penge, 



*) Orginalen eller en bekræftet Kopi af samme har ikke kunnet findes. 
Testamentet er her trykt efter en ufidimeret Kopi, der findes i Indlæg til 
sjellandske Registre for 1760 i Rigsarkivet, (i Sagen om Fundatsen af 18. 
Jan. 1760). Ubekræftede Afskrifter findes ogsaa i Ephoriprotokollen og i det 
Årnamagn. Arkiv. Jfr. Lovsamling for Island II, 103 flg. ; Samling af de for 
Universitetets Legater gj ældende Bestemmelser, udgivet af Konsistorium 
for Kjøbenhavns Universitet (Goos), S. 134 fig. 



1730 eller udi Obligationer, leveres straxen af Secretario Universitatis 
6. Jan. ^ji ^Q jjøy_ Qg velædle Herrer Rector og Assessores^) Collegii Con- 
sistorialis, som vi haver dend faste Tilliid til, at de, i Henseende 
til det Gavn og Nytte, som Publico derved i Fremtiden næst Guds 
Hielp kand tilvoxe, haver dend Oodbed at besørge samme Midlers 
og Capitalers Conservation, og at levere de aarlige Renter deraf, 
naar de indkommer, til dend af os længst levende, saasom vi 
hermed forbinder os til, ei nogen Skilling af Capitalen at vil op- 
tage, men at ville nøyes med Renterne, hvoraf vi med god For- 
synlighed meget vel kand leve. 

3. Dersom det skulde behage dend gode Gud, først at bort- 
kalde mig Arnås Magnussen, saa bør det, som enten af dend mig 
allernaadigst tillagde Gage, eller og af mit anno gratiæ ved Uni- 
versitætet indkommer, leveres paa Consistorio og legges til 
Capitalen. 

4. I samme Tilfælde skal alle mine Bøger og Papiirer, 
baade de trykte og de skrevne, alle tilhøre Universitætet. Men i 
Fald jeg min Hustrue skulde overleve, beholder jeg selv mine 
Bøger og Papiirer urørte, saalænge jeg lever, under min Gevalt 
og Disposition. Efter min Død skal de tilhøre Universitætet. 

5. Naar den længst levende af os ved Døden er afgangen, og 
dends Begravelses Omkostninger, samt andre nødvendige Udgifter 
af dend efterladte Boe ere betalte, skal Hans Diderichsen Wich- 
mann, som jeg for min gode SI. Mands Skyld antager mig, nyde, 
foruden det af mig forhen bekomne, endnu i alt 100 Rdr. siger 
Eet Hundrede Rigsdaler. Men hvad mine, Arnås Magnussens, 
Arvinger angaaer, da skal ingen af dem have noget efter os at 
prétendere, undtagen min Broder-Daatter Astride Magnus Daatter 
i Island, som skal efter min Død aleene nyde og beholde alt hvis 
jeg der i Landet rørende og urørende er elende og haver til gode: 
hvorom dend ærlige Mand, min gode Ven, Ormer Dadersen paa 
Island haver dend beste Kundskab, og som vel ei heller forme- 
delst det imellem os værende Venskab skal vægre sig ved at 
hielpe bemeldte min Broder-Daatter tilrette hvori hånd kand. 
Derfore ogsaa alle de Papiirer og Documenter, som min til- 
staaende Gield udi Island kand være vedkommende, af Secretario 



*) Rettelse, overensstemmende med Afskrifterne i EphoriprotokoUen og 
det Arnamagn. Arkiv samt Aftrykket i Lovsaml. f. Island, for Professores. 



Universitatis optegnes og til min Broder-Daatter bortsendes, som 1730 
derom med Msr. Ormer Dadersen confererer. Men skulde jeg over- ^' '^*^- 
leve min Hustrue, saa tager jeg selv alle de Papiirer og Docu- 
menter til mig, og selv besørger at faae dend Gield inddreven, 
uden at Secretarius Universitatis eller Consistorium sig dermed i 
nogen Maade befatter, der samme tilstaaende Gield ei i nogen 
Maade under vores øvrige Midler skal henregnes. 

6. Naar een af os ved Døden afgaaer, skal vores Tieneste- 
folk enhver af dem nyde en sømmelig Klædning. Men naar vi 
begge ved Døden ere afgangne, skal de af vores efterladte Midler 
nyde for deres troe Tieneste enhver af dem som følger, nemlig 
Maren Joens Daatter Eet Hundrede Rigsdaler, Johann Adolph 
Fuchs et halft Hundrede Rigsdaler, Thomas Baggesen tredive 
Rigsdaler og Anne Christens Daatter tive Rigsdaler. 

7. Og som vi udi dend anden Punkt har meldet, at dend 
længst levende aleene skal lade sig nøye med Renten af vores 
fælles efterladende Midler; Saa skal samme Midler efter dénd 
længst levendes dødelig Afgang subtractis subtrahendis anvendes 
til Een eller To Studentere fra Island, hvis Indrettelse aldeeles 
overlades til Justiz-Raad Thomas Bartholin og Assessor Hans 
Gramm, som best om vores Villie herudinden ere informerede, og 
best veed, hvorledes jeg Arnås Magnussen helst ynsker, at der- 
med til Fædrenelandets og Publici Nytte motte blive forholdet. 
Og skal dend Fundaz, som de tvende gode Mænd over dette 
Legato indretter, staae lige saa fast og være af samme Kraft og 
Gyldighed, som om det Ord til andet her var indført, og af os 
begge var underskrevet. 

8. For dette Legatum efter begges vores Død at administrere, 
skal dend eller de, som dertil af Consistorio bliver denominerede 
og derfore skal aflegge aarlig Regnskab, som udi Cassa-Bogen 
efter Capitalernes Revision bliver indført, nyde aarlig et halft 
Hundrede Rigsdaler. Ellers forholdes med indbemeldte Legati 
Administration, som med de øvrige Legatis under Rectoris og 
Professorum Forvaltning. 

9. Denne vores sidste Villie skal af os holdes ubrødelig og 

maae ei paa nogen af Siderne rygges. Dog tillades hermed 

Justiz-Raad Bartholin og Assessor Gramm, som vi med deres 

egen Samtykke instituerer hermed til Exsecutores af dette vores 

Testamente, at de, enten naar Een af os, eller og vi begge, ere 

1* 



1730 ved Døden afgangne, maae have fuldkommen Magt og Myndighed 
6. Jan. ^^ giøpQ (jgjj^ Forandring udi dette Testamente, som de i deres 
Samvittighed efter Tidernes Beskaffenhed finder tienlig og raade- 
lig. Og hvad de i saa Maader slutter og handler, derfore skal 
de og deres Arvinger tiUige med Consistorio være og blive kraves- 
og angerløs i alle optænkelige Maader. 

10. Naar dette Testamente af os begge er underskrevet og 
forseglet, annammer Justiz-Raad Bartholin del i sin Forvaring. 
Til Bekræftelse under vore Hænder og Signeter; og have vi 
tienstvenligen ombedet velædle og velbyrdige Hr. Cancellie-Raad 
Lohmann, samt høyagtbare og velfornemme Sr. Hans Becker 
dette med os til Vitterlighed at ville underskrive og forsegle. 
Kiøbenhavn d, 6. lanuar. 1730. 

Arnås Magnussen. Mette Magnussen. 

(L. S.) 
Dette Testamentes Indhold, Ord til andet, som heri findes 
indført, haver saavel Hr, Assessor Magnussen, som hånds Frue, 
for os tilstaaet at være deres Villie, og har de det begge i vores 
Paasyn underskrevet, men er ikke af Fruen forseglet, efterdi hun 
forklarer, at hendes Signet blev borte i Branden. Dette vi efter 
begge deres Begiering med vores Hænders Underskrift og Signeter 
bekræfter. Dat. Kiøbenhavn ut supra. 

E. Lohmann. Hans Becker. 

(L. S,y) (L. S.) 

Dette ovenstaaende at være en rigtig Gienpart af Assessor 
Arnås Magnussens og hånds Frues Testamente, efter Originalen, 

testerer 

Th. Bartholin. H. Gramm.«) 



is^^Jan 2" Fundation for det Arnamagnæanske Legat^). 

Vii Friderich den Femte, af Guds Naade Konge til Danmark 
og Norge, de Venders og Gothers, Hertug udi Slesvig, Holsten, 



^) I de ovennævnte andre Afskrifter samt Aftrykket i Lovsaml. f. Isl. 
findes ikke dette L. S. 

*) Disse Underskrifter ere ikke originale. I de andre forannævnte Af- 
skrifter samt Lovsaml. f. Isl. følger herefter en Paategning om Testamentets 
Fremlæggelse i Boet og Originalens Tilbagelevering til Justitsraad Bartho- 
lin, hvilken Paategning ikke findes i nærværende Afskrift. 

^) Trykt efter Originalen, som findes i Universitetets Arkiv. 



Stormarn og Dytmersken, Greve udi Oldenborg og Delmenhorst: 1760 
Giøre Alle Vitterligt, At, som Os allerunderdanigst er bleven fore- ^^' •^^°- 
draget, hvorleedes afgangne Arnås Magnussen, fordum Assessor 
i Gonsistorio, og Professor publicus ordinarius historiarum et anti- 
quitatum ved Vort Kongelige Universitæt, i Vores Kongelige 
Residentz-Stad Kiøbenhavn, tilligemed sin Hustrue Mette Magnus- 
sen, i Kraft af det dennem allernaadigst forundte Facultas testandi, 
have ved det af dennem d: 6te Januarii 1730 oprettede Testa- 
mente, iblant andet anordnet, at deres fælles Midler, efter den 
længstlevendes Død, subtracto subtrahendo skulle anvendes til een 
eller toe Studentere fra lisland, hvis Indrettelse aldeeles overlodes 
til da værende Justitz Raad og Professor philosophiæ ved bemelte 
Vores Universitæt Thomas Bartholin, samt Assessor og Professor 
græcæ lingvæ sammesteds Hans Gram, som de, der best vidste, 
hvorleedes afgangne Arnås Magnussen helst ønskede, at dermed 
til Fædrenelandets og PubUci Nøtte maatte blive forholdet, hvor- 
for og den Fundatz, som de tvende gode Mænd over dette 
Legato indrettede, skulle være af samme Kraft, som om den af 
bemelte afgangne Arnås Magnussen og Hustrue var underskrevet; 
Men som det, efter begge Testatorum dødelig Afgang, var be- 
fundet, at den Matricul eller Jordebog, hvilken Vores Hr. Far 
Fader af Salig ogHøilovlig Ihukommelse, allernaadigst hafde be- 
falet bemelte Arnås Magnussen tilligemed afgangne Laugmand 
Poul Jonssen Widalin, over heele lisland at forfatte, ikke endnu 
var bragt i den Stand, at den af Vores Rente Cammer kunde 
imodtages, og den behørige Afregning, i Henseende til de af- 
gangne Arnås Magnussen under samme Forretning, allernaadigst 
bevilgede Diæt-Penge, tilliige bringes i Rigtighed. Saa skal dette 
fornemmelig have været Aarsag til, at forbemelte afgangne Etats- 
Raader Thomas Bartholin og Hans Gram, ikke i deres levende 
Live have kunnet bringe den dennem ved forberørte Testamente 
anfortroede Fundatzes Indrettelse til Fuldkommenhed ; Men at de 
alleene, hver for sig, have efterladt et egenhændigt Udkast til 
samme, hvilke begge dog ey alleene i de fleeste og vigtigste 
Poster ere overeensstemmende, men endog tydeligen forklare, 
hvorleedes de, efter da værende Omstændigheder, have formeent, 
at der med dette Legato kunde forholdes, naar det først var af- 
giort, hvor stor Capital de dertil legerede Midler egentlig sig 
maatte beløbe, — Og som Vi da tilliige have ladet Os aller- 

1760 underdanigst forestille, saavel at den, Jordebogen over lisland, 
18. Jan. betreffende Post, er giennem Vores Rente Cammer aldeeles bragt 
i Rigtighed, saa at Vi ingen viidere Fordring desangaaende til 
afgangne Arnås Magnussens Sterfboe have, som og, at baade 
Midlerne ved Guds Forsyn, og de saavel forhen, som nu værende 
Curatorum troe og vindskibelige Huusholdning anseelig skal være 
formeerede, saavelsom ogsaa med det Arbeide, hvortil samme skal 
anvendes, tilliige være giort god Fremgang: Thi have Vi, tilyder- 
meere at forfremme forbemelte Testatorum saa priiselige Øye- 
mærke, af de tvende foranførte Udkaster ladet uddrage, og efter 
de nu værende Curatorum, Os Elskelige Johan Christian Kali, 
Vores Justitzraad og Professor hebrææ lingvæ, og Bernhard MøU- 
mann. Vores Justitz Raad og Professor antiquitatum patriæ ved for- 
bemelte Vores Universitæt i Vores Kongelige Residentz Stad Kiøben- 
haun, samt Vores Historiographus og Bibliothecarius, deres tilliige 
herover indhentede allerunderdanigste Betænkning, ladet forfatte 
en saadan Fundatz over meer omrørte afgangne Arnås Magnus- 
sens Legato, som ei alleene med de forommelte Udkaster i alle 
Ting er overeensstemmende, men endog med fleere Poster, i 
Henseende til Legati Tilvext, og Tildernes Omstændigheder for- 
øget, hvilken Vi hermed i alle sine Ord, Puncter og Clausuler 
allernaadigst ville have confirmeret og stadfæstet, saa og hermed 
confirmere og stadfæste, lydende Ord til andet, som følger: 

1. Legatum beati Arnæ Magnæi, som bestaaer udi de af den 
salig Mand dertil skiænkede — 1: Reede Midler, hvilke for nær- 
værende Tiid beløber sig til Capital Tretten Tusinde, Trei Hund- 
rede, Halvtrediesinds Tyve og Sex Rixdaler, Een Mark, Sex 
Skilling: 2, lislandske og andre haandskrevne, og, for den største 
Deel, utrykte Bøger, efter den derover for sig selv forfattede 
Catalogus, og 3 : trykte Bøger, hvilke udi Catalogo over Universi- 
tætets Bibliotheque, hver paa sit behørige Sted ere anførte, skal 
til ævig Tiid være bestemmet og henlagt til at oplyse, forbedre 
og til Trykken at befordre lade alt, hvad der angaaer de nordiske, 
nemlig Danmarkes, Norges og underliggende Landes Historier, 
Sprog og Antiquitæter, hvorunder de ældre Tilder i Norden, deres 
Geographie, Love, Skikke og Sædvaner, Levemaade, Konster og 
Viidenskaber, Mynte-Væsen, Monumenter, og alt andet deslige 
skal forstaaes. Og skal derudi visse Stipendiarii og Haand- 



Skrivere, under Opsigt og Bestyrelse af 2de Ephoris, bestandig 1760 
arbeide paa den Maade, som herefter nærmere foreskrives. ^°* 

2. Legati Capital skal altid staae udsatt paa Rente iblant 
de andre Universitætets Midler, og med dens Forvaltning i saa 
Fald forholdes paa samme Maade, som med disses. 

3. Til aarlig Belønning for Stipendiarii anvendes Renterne 
af den Summa 6000 Rixdr., saaleedes at den ældste Stipen- 
diarius Jon Olufssen nyder aarlig Renten af 3000 Rd., og de 2de 
andre, nemlig Eggert Olufssen, og Biarne Poulssen, hver Renten 
af 1500 rdlr., men naar nogen af nu værende Stipendiariis, enten 
ved Døden afgaaer, eller i andre Maader forfremmes, da fast- 
sættes Stipendiariorum Tall derefter til 2de, hvoraf den ældste 
nyder aarlig Rente af 3600 Rdr. og den anden af 2400 Rdr. 

4. Ved dette Legatum skal efterdags være et incrementum 
af 2000 rd., hvis Rente aarlig legges til Capital (ligesom med 
incrementis ved Walchendorfs og Borchens Collegier forholdes); 
og hvergang de ere opstegne til den Capital 1000 rd., da ad- 
skilles bemelte Capital fra incremento, for til sit visse Brug at 
anvendes. Renterne af det første Eet Tusinde Rixdaler anvendes 
til en Haand- Skrivers aarlige Belønning. De af det næste Tusinde 
Rixdaler, deeles aarlig imellem de tvende Stipendiarios, saa at 
den ældste faaer Trende Femte Parter, og den anden Tvende 
Femte Parter. De af det tredie Tusinde Rixdaler tillægges endnu 
en Haand-Skriver: De af det fierde og følgende Tusinde Rix- 
daler bruges igien til Stipendiariorum Løns Forbedring, indtil den 
ældste kand faae 300 rd:, og den anden 200 rd. aarlig, da det 
icke maae stiige høyere ; ligesom og Haand-Skrivernes Tall ikke 
maae overgaae tvende, eller deres Løn 50 Rdr. for hver aarlig. 

5. Af den øvrige Capitals 5356 Rdr. 1 Mk. 6 Sk., dens Renter, 
nyde de 2de Ephori hver aarlig 25 Rdr. Saa betales og til nu 
værende Famulo Bibliothecæ for hans Opsigt med Manuscripterne, 
hvert Nyeaar 40 rd:, og til hans Successor 20 rd. Alle de øvrige 
Renter af denne sidste Capital anvendes til Bøggernes Trykning, 
de dertil udfordrende Kaaber- eller Træe-Pladers Udstikning, og 
hvad andre Bekostninger til saadan Oplag kand udfordres. Til 
samme Brug skal og Renterne af de Capitaler anvendes, hvilke 
incrementum føder af sig, efter at Stipendiarii og Haand Skriverne, 
efter den foregaaende 4de Postes Tilhold, først ere forsynede. 

6. Manuscripterne overleveres Famulo Bibliothecæ efter den 

1760 derover forfattede Catalogus, samt hvad Pergaments og andre 

18. Jan. enkelte Breve og Documenter tilliige forefindes, efter en a parte 

Fortegnelse, og forvares begge Deele paa Universitætets Biblio- 

theque udi visse Skabe for sig selv, til hvilke Faraulus Biblio- 

thecæ alleene skal have Nøglen og ellers ingen anden. 

7. Famulus Bibliothecæ skal have disse Manuscripta og 
Documenter under Opsigt og Ansvar, og ikke tilstæde Stipen- 
diariis, mindra nogen Fremmed at udlaane eller tage hiem med 
sig noget original Skrift eller Document, med mindre een af 
Ephororum skriftlige Tilladelse ham derfor leveres, hvilken dog 
ei uden vigtige Aarsager, samt ald muelig tagen Sikkerhed, og 
ikkun til en vis bestemt Tiid, inden hvilken det udlaante ufeil- 
bar skal tilbage leveres, maae udgives, og, saasnart den be- 
stemte Tid er forløben, og det udlaante ei endnu leveret tilbage, 
da skal Famulus Bibliothecæ strax kræve det igien, og, i behø- 
vende Fald, derudinden søge vedkommende Ephori Assistence, 
eller siden selv staae til Ansvar, for hvad som maatte blive borte. 

8. Derimod bør Famulus, naar det af hannem forlanges, 
være tilstæde at aabne for Stipendiariis, endog paa de Tiider, 
naar Bibliothequet ellers pleyer at være tillukt, paa det at dennem 
ingen Hinder eller Ophold i deres Arbeide, formedelst hans Fra- 
værelse, skal foraarsages, dog at sligt ikke paastaaes uden Nød- 
vendighed, og paa alt for ubeleilige Tiider, men at den ene i saa 
Fald, saavidt mueligt, retter sig efter den andens Leilighed. 

9. Stipendiarii skulle vælges af Ephoris, naar de ved fore- 
gaaende Tentamen dertil have befundet dennem dygtige, dog 
maae ingen andre dertil antages, end indfødte lislandske Studiosi, 
og de iblant dennem have Fortrin dertil fremfor andre, som 
fra deres Ungdom af grundig have lagt sig efter deres Fæderne 
Lands Sprog, og nogenleedes ere bevandrede i dets Historie og 
Antiquitæter, 

10. Deres Bestilling skal fornemmelig være nøje atconferere 
de gamle Codices med hverandre, paa det at den eene af den 
anden kand suppleres og rettes: At forfærdige gode og rigtige 
Oversættelser af de utrykte Skrifter, saaledes at de, uden at 
blive mørke og uforstaaelige, nærme sig, saavidt mueligt, til 
Textens Ord og Meening, At udarbeyde tydehge Conspectus over 
Manuscripterne, af hvilke saavel deres Ælde og Troeværdighed 
kand erfares, som hvad Sammenhæng den deri afhandlede 



Materie, naar den er historisk, haver med den almindelige nor- 1750 
diske Historie, og dertil føye de chronologiske og genealogiske ^^- '^*°' 
Tabeller, andre Anmærkninger og Glossarier over de ældste og 
sielden forekommende Ord, samt intet i nogen Maade at fprbi- 
gaae, som ad illustrationem manuscriptorum Magnæanorum*) 
promovendam maatte tienligt eragtes. Ikke mindre skulle de nøje 
efterforske, hvad der i Manuscripterne maatte findes at være 
taget eller oversatt af fremmede Scriptoribus coævis, for deraf at 
erfare, om, og hvorvidt disse kunde forbedres af hine. Lige- 
leedes bør de søge at samle, bringe i Orden og oplyse b: Arnæ 
Magnæi og andre lærde Mænds her og der adspredte Optegnelser 
og Anmærkninger, samt endelig ved Bøgernes Trykning have et 
vaaget Øye med Correcturen og i andre Maader, dog at alt 
dette skeer efter foregaaende enten Anviisning af Ephoris, eller 
Forespørgsel hos dennem og deres Raadførelse. 

11. De maa aldeeles ikke paa egen Haand lade noget 
komme for Lyset udi disse Materier, men Alting skal først af 
Ephoris være efterseete, censureret og approberet, førend det 
til Trykken maae befordres. 

12. De beholde dette Stipendium saalænge de opføre sig 
upaaklagelig, og arbeide ved dette Verk, og maae ingen, som i 
sine unge og friske Dage haver paa lang Tiid viist særdeeles Flittig- 
hed, og giort betydelig Tieniste ved dette Arbeide, derfra paa sin 
Alderdom forskydes, saalænge han endnu vil, og kand giøre nogen 
Slags Hielp derved, skiønt den, formedelst Kræfternes Aftagelse, 
ei maatte befindes saa tilstrækkelig som tilforn. 

13. Skulle de selv godvilligen forlange fra Stipendio atent- 
leediges, eller og, imedens de oppebære samme, ved Døden af- 
gaae, da udbetales 3de Maaneders Stipendium over Tiden til 
Reise Penge for dem, som tage Afskeed, og til de Afdødes 
Begravelse. 

14. Alt hvad de for sig selv kunde have udarbeydet ved 
Hielp af Legati utrykte Sager, tilhører Legatum alleene, og bør af 
de Fratrædende afleveres til Ephoris, med mindre disse, imod 
deres Beviis, betroe dennem det, indtil det er bragt i fuldkommen 
Stand; Men af de bortdødes Sterfboer skal saadant uden Vegring 



') Rettelse for Magnæorum, der maa være en Feilskrift. 

1760 eller Vederlaug strax til Ephoris udleveres, enten Dødsfaldet er 
18. Jan. skeet, imedens de vare Stipendiarii, eller efter den Tid. 

15. Skulle de befindes i kiendelig Eegensindighed og Ulydig- 
hed, eller med virkelig Utroeskab at omgaaes Legati Sager, saa at 
alt sligt befrygteligt maatte blive dets Øyemærke til Hinder og 
Skade; Eller og, saafremt de til nogen uordentlig og lastværdig 
Levemaade skulle henfalde, da, naar de ikke adlyde de Advarseler 
og Paamindelser, som Ephori dennem give, og derefter viise 
kiendelig Bedring, skal Consistorium Magt have, uden Lovmaal 
og Dom, efter Sagens og Forseelsens Beskaffenhed, enten paa 
kort eller lang Tiid at tage Stipendium fra dem, eller og dennem 
derfra aldeeles at udelukke, 

16. Haand Skriverne, som ogsaa bør være Jislandske 
Studentere, skulle fornemmelig bruges til at afcopiere de originale 
Manuscripter, og derfore være vel øvede i at læse den gamle 
Skrift, og dens Ligaturer; De maae ikke skrive nogen Copie ud 
efter en anden Copie, med mindre denne er skrevet enten med b : 
Arnæ Magnæi egen, eller med en anden lærd og tilforladelig Mands 
Haand, eller og saa nøye confereret, at den, efter Ephororum 
Paateigning, kand ansees som en Original. Og skal der fornem- 
melig sees der hen, at der af hvert original Manuscript haves 
tvende tilforladelige Afskrifter, det eene som Stipendiarii under- 
tiiden kand have hos sig til Brug, og det andet til at staae paa 
Bibliothequet hos Originalen, og at bruges i sin Tiid til at 
trykke efter. 

Naar saadan Forraad af Copier er erhvervet, kunde de siden 
afskrive hvis Manuscripter, Fædernelandets Historie og Antiqui- 
tæter angaaende, der enten med allernaadigst Bevilling af det 
Kongelige, eller med Consistorii Tilladelse af Universitætets, eller 
formedelst andres Velvillighed af Privates Bibliothequer kunde 
udsøges, hvilke Afskrifter altid iblant Manuscripta Magnæana 
hensættes. Endelig naar intet meere af det Slags Arbeide er for- 
haanden, kand de, efter Ephororum Anviisning, giøre nyttige Ex- 
cerpta af Scriptoribus antiquis, medii ævi, et novis, som høre til 
den nordiske Historie og Antiquitæter, eller gode Anviisninger og 
indices over de fremmede Scribentere, i hvilke noget des an- 
gaaende forefindes. 

17. Til den offentlige Bekiendtgiørelse ved Trykken ud- 
vælges først de troeværdigste, beste og nyttigste Skrifter, og der- 

næst de, som ere af ringere Værdie: men hvad som maatte befindes 1760 
at være til største Deelen fabelagtig, efter mange gamle Scriben- ^^- '^*°' 
teres Maade, og saaleedes ei til synderlig Nytte, deraf alleene 
uddrages, hvis , i Almindelighed kunde tiene til at oplyse de 
gamle Leges, Mores, Ritus et Consvetudines etc. : som da udi An- 
mærkninger til andre Skrifter kand anbringes. 

18. Omendskiøndt Ephori ingenlunde ere forbundne til selv 
herudi at arbeide, saa dog, i Fald nogen af dem godvilligen paa- 
tager sig et eller andet af disse Skrifter at udgive, forstaaer det 
sig selv, at Sligt, hvorved Stiftelsen vinder saa meget større An- 
seelse, fremfor noget andet i Trykken bør udkomme. 

19. Alt hvad, som udgives i Trykken af b: Arnæ Magnæi 
Skrifter, eller af hans efterladte Bibliotheque, maae stedse bære 
en Erindring af hans Navn, og saavel paa Titulen, som i For- 
talen med Taknemmelighed ihukommes: Og maae det altid nøje 
iagttages, at der ved ethvert Skrifts Edition giøres tydelig For- 
skiæl imellem, hvad der er b: Magnæi eget, eller andre lærde 
Mænds, og hvad der er Stipendiariorum Arbeide. 

20. Naar intet meere iblandt b: Arnæ Magnæi Samling 
findes, som er tienligt til at komme for Lyset, da udvælge Ephori 
i dets Sted andre gamle Manuscripta eller gode Skrifter, saafremt 
de ellers angaaer de nordiske Antiquitæter, Historie eller Sprog; 
i hvilket Fald der sættes paa Titulbladet: Editum sumptibus é 
Legato b: Arnæ Magnæi factis. Men ingen Skrifter udi andre 
Facultæter, eller om andre Materier, end forhen mældet er, maae 
af dette Legato til Trykken bekostes. 

21. De Bøger, som saaleedes af Legato oplegges, skulle 
alle trykkes paa godt hvid Papir, samt med nye, reene og ziirlige 
Typis. Ethvert Exemplar maa hæftes førend det sælges, paa det 
at Publicum kand viide sig sikker for Defecter. Friisen ansættes 
saa taalelig, som skee kand, da det er nock, naar Legatum om- 
trent bliver skadesløs. Alt hvad der ellers paa saadanne Oplag 
vindes, det legges til den Capital, som til Omkostningerne paa 
Trykningen er bestemmet; Saasnart en Bog af Legati Oplag 
fra Trykken er bleven færdig, skal Ephori være bemyndigede og 
forpligtede, dog med Consistorii Samtykke, til at handle med 
visse Boghandlere, eller andre dertil beqvemme Persohner, til 
hvilke Ephori kunde aflevere Exemplarerne, for samme paa 
Legati Regning at udsælge, imod at nyde visse Procento i Pro- 

1760 vision af hvad de sælge, hvorover de hvert Quartal skulle ind- 
18. Jan. gjyg gjj Extract, og hver 11 Junii og 11 Decembris levere til 
Ephoros, hvad Penge de bortsolgte Exem piarer beløbe sig til, at 
samme da strax ved første Leilighed paa Rente kunde vorde ud- 
satte. Saa skal der og stikkes en vis Vignette til de Bøgger, 
som fra Legato udkomme, hvilken skal trykkes paa den anden 
Siide af Titulbladet, og Ephororum egenhændige Navne der under 
tegnes, hvorfore og Titularket altid skal være Skriv Papiir. 

22. Skulle det især i Begyndelsen holdes fornødent, noget 
Oplag enten per viam subscriptionis, eller ved Accord med en 
Boghandler at bestride, kand der, for saa vidt, ikke være noget 
derimod at erindre; Dog, hvad det sidste Tilfælde angaaer, da, 
som ingen Boghandler er at fortænke, at hånd fornemmelig seer 
paa sin egen Fordeel, hvori hans Levebrød bestaaer, saa maae 
derimod intet sluttes derom med nogen, med mindre hånd for- 
pligter sig til at giøre Oplaget paa samme Maade, som om Stif- 
telsen det selv havde besørget, paa det at Stifteren ikke skal be- 
røves den udvortes Anseelse, hvilken saavel Legati Værdighed, 
som Materiernes Vigtighed med Re tie udkræver. Fornemmelig 
maae intet trykkes uden Riget eller andensteds, end der, hvor 
Stipendiarii kunde være tilstæde, og selv besørge Correcturen. 

23. Af alt hvad der oplegges, gives Stiftsbefalingsmanden, 
Amtmanden og begge Biskopperne over Jisland, samt de 2de 
Ephoris og Stipendiariis hver sit Exemplar for intet: Saa kand 
der og paa liige Maade propter affinitatem sendes Exemplarer til 
visse Universitæter og lærde Corpora i Sverrig, Tydskland og 
Engelland, naar de findes disponerede til at giøre Giengield i liige 
Tilfælde, saavidt deres Historier og Antiquitæter angaaer, paa det 
at et saadant Commercium kan tiene til saa megen meere Op- 
lysning paa alle Siider. 

24. De nu værende Ephoris bliver det forbeholden at 
nævne og beskikke dem, som de ville have til Successores i deres 
Sted efter deres Afgang, og dette deres Vall skriftlig at efterlade 
under deres Haand udi en forseiglet Couvert, som indlegges i 
Rectoris Kiiste i Consistorio, og ikke maae aabnes uden af dem 
selv, saalænge de forblive in Ephoria; Siden, naar een er af- 
gangen, aabnes Seddelen, og da sees, hvem den Afgaaende haver 
nævnt til ham at succedere; Det samme overlades til enhver 

efterkommende Ephoro at giøre, hvis de skulle finde det behage- 1760 
ligt og tienligt. ^^- •^^''• 

25. Ephori skulle annamme, og igien udtælle de aarlige 
Renter, og i Almindelighed forestaae Legati gandske Administra- 
tion, for hvilket de aflegge vedbørlig Regnskab til Consistorium 
hvert Aar, paa den første Consistorii Dag efter Michelsdag. 

26. Ved samme Tiider skulle de eftersee Legati Manu- 
scripter, Breve og Documenter (men de trykte Bøger ikkun hvert 
tredie Aar, og, naar det da falder beleiligst) samt tilliige imellem 
sig selv og med Consistorio overlegge, hvad der først kand be- 
fordres til Trykken, samt paa hvad Maade sligt best kan skee. 
Og maae derved endelig paasees, at der, om ikke hvert, saa dog 
i det mindste hver andet Aar, noget kommer fra Pressen, da 
enten store Verker i visse Tomer kunde afdeeles, og Aar efter 
andet udkomme, eller og, imedens disse ere i Arbeide, mindre 
Skrifter paa nogle Ark, som mand lettest kunde komme afsted 
med, udgives. Hvad i saa Fald bliver besluttet at skal publi- 
ceres, og naar det kand ventes, giøres offentlig bekiendt inden 
Aarets Udgang. 

27. I øvrigt har Ephori at bruge og udviise saadan Troe- 
skab, OmhyggeHghed og Forsorg, at denne Fundation i alle sine 
Articler og Puncter nøje og flitteligen bliver efterlevet, og intet 
enten af Capitalerne eller Bøgernes, især de skrevnes, CoUection, 
ved deres Skyld og Forseelse, forkommer eller formindskes, men 
alting til den destinerede Brug anvendes, som de for Gud, Os, 
Fædernelandet, og det Kongelige Universitæts Patroner og Forsvar, 
ville være ansvarlige. Skulle imod Forhaabning anderleedes af 
Ephoris paa deres egen Haand, og ved deres egen Skyld blive 
handlet, da staaer det ei alleene Enhver, som kand giøre det 
beviisligt, frit for, derover at klage, og Forseelsen paa behørige 
Steder at angive og bekiendtgiøre, men endogsaa især den verslige 
og geistlige Øvrighed i lisland, deres Besværinger og desideria 
at anmælde til Universitætet, som derpaa haver at raade Boed 
og ved alle Middel at tilholde Ephoros Fundationen upaaklage- 
ligen at efterleve, og Skaden, om nogen maatte befindes, ved 
deres Skyld at være skeet, ex proprio at restituere : — Hvorefter 
alle og enhver Vedkommende sig allerunderdanigsl have at rette, 
og stedse derhen see, at denne Fundation udi alle sine Poster 
og Puncter saaleedes som foreskrevet er, nøye vorder iagttaget 

1760 og efterlevet. Givet paa Vort Slot Christiansborg udi Vores 
' *"* Kongelig Residentz Stad Kiøbenhaun den 18de Januarii Anno 1760. 
Under Vor Kongelig Haand og Signet. 

Friderich R. 
(L. S.) 



J. L. Holstein. 



1772 3. Reskript til Conferentsraad B. W. Luxdorph, Conferents- 

24 Sept 

raad P. F. Suhm, Etatsraad J. Langebek og Professor John 
Erichsen om Oprettelsen af en Kommission for den [Arna- 

magnæanske Stiftelse^). 

Som Os allerunderdanigst er bleven foredraget, at Arnås Magnus- 
sen, fordum Professor i de nordiske Oldsager, som havde an- 
skaffet sig en meget anseelig Samling af de sieldneste og ældste 
Pergaments Haandskrifter, i det islandske eller gamle danske 
Sprog, skal have skienket sin heele Formue, omtrent 10,000 Rdr., 
til det Brug, at disse Skrifter efterhaanden skulle komme for Lyset, 
og visse islandske Studentere aarlig lønnes for at arbeide der- 
paa; Og Vi tillige med Mishag have erfaret, at, uagtet den for 
denne Stiftelse giorte og den 18 Januarii 1760 stadfæstede 
Fundatz, dog intet deraf endnu ved Trykken er bekiendtgiort, 
Saa, paa det denne Stiftelse ey, ved Tidens Længde, aldeeles 
skal blive forglemt, er hermed Vores allernaadigste Villie og Be- 
faling, at J retter Eders Leilighed efter tilligemed Stiftelsens 
Ephoris strax at sammentræde, for saavel nøye at eftersee 
Stiftelsens nærværende Tilstand som i en samlet og bestandig 
Commission at overlegge, og med det forderligste at iverksette 
de Midler, hvorved Stiftelsen ifølge Fundatzen kand komme 
i en bestandig Drift og Gang, saa at der ei alleene lidelig og 
flittig arbeides derpaa, at de største og betydeligste Verker be- 



') Trykt efter en Registrant i Rigsarkivet : Sjellandske og Fyenske eller 
1. Departements Missiver, begyndt I.Mai 1771. endt Febr. 1773. Forud for 
dette Reskript var gaaet en af Kongen til det danske Kancelli udfærdiget, af 
A. Schumacher parapheret, kgl. Kabinetsordre, dateret Fredensborg, d. 14de 
Sept. 1772 af samme Indhold som Reskriptet. Denne Kabinetsordre findes 
i Indlæg til 1. Departements Missiver i Rigsarkivet (i Sagen om Reskr. 
24. Sept. 1772). 

komme den behørige Form og Skikkelse til at kunde fremstilles 1772 
for Lyset, men endog sees derhen, at der om mueligt, saavel i * ®^ ' 
Aar, som siden aariig, tillige et eller andet grundigt Skrift til 
Trykken befordres; og endelig haver Commissionen at besørge, 
saavel denne til Dem ergangne Befaling, som herefter Deres Frem- 
gang og Foranstaltning, hvorover Vi, ved hvert Aars Udgang for- 
venter en udføriig Beretning den lærde Verden bekiendtgiort. 



4. Kgl. Resol. i Anledning af den Arnamagrnæanske Kom- i8ii 

12 Nov 

missions allerunderdanigste Beretning af 29. Oktober 18110* 

Vi have heraf, med allernaadigst Tilfredshed, set Kommis- 
sionens Bestræbelser for at opnaae sit Formaal, og ville have 
Stiftelsen skjænket Vor allerhøieste Understøttelse, idet Vi aller- 
naadigst bevilge, at de 300 Rdlr. aariigen, som ere Kommissionens 
Sekretær tillagte, fra 1. Januar 1812 af, maa udredes af Vor Kasse, 
ligesom og, at indbemeldte, af Kommissionen udarbeidede Magnus 
Lagabætirs Gulathingslov for Vor Kasses Regning maa foran- 
staltes trykt og udgivet i original Text, med dansk og latinsk 
Oversættelse, saaledes at alle Omkostninger for Papir og Trykningen 
afholdes af Vor Kasse, men at Indtægten for Værkets Udsalg 



') Colleg. Tid. 1812, S. 81, 97, 113 flg. I den anførte Beretning hedder 
det bl. A.: — De ovenmeldte Hindringer uagtet — er dog saa meget — 
udrettet, at — Gnlethingslov (er) giort færdig. — Deres Maiestæt vil 
— allernaadigst bemærke, at der bliver ikkun Lidet tilovers for at udgive 
de vigtige Værker, som Kommissionen haver dels færdige, dels i Ar- 
beide til Trykken. At lade disse unddrages fra Lyset, vilde være et sandt 
Tab for Nationens Hæder og Ære. — Deres Maiestæts høistsalige Hr. 
Fader skiænkede aariigen af sin Kasse 200 Rdlr. til Kommissionens forrige 
Secretair, afg. Biskop Hans Finsen, som et Tillæg til de 100 Rdlr., ham af 
Stiftelsen var bevilget. — Siden Aaret 1778 have de af Deres Maiestæts 
høistsalige Hr. Fader bevilgede 200 Rdlr. aariigen til Kommissionens Secre- 
tair ophørt. — Gjennemtrængte af den mest levende Attraa at kunne 
fyldestgiøre de os med Hensyn til bemeldte Stiftelse paalagte Pligter, bede 
vi da allerunderdanigst, at deres Maiestæt vilde naadigst af sær kongelig 
Naade og Kjærlighed for Videnskaberne gjenskiænke til Legatet hvad dette 
haver savnet ved ovenanførte Afdrag. 

1811 derimod tilfalder Stiftelsen, for ved Hjælp af Samme at se sig 
12. Nov. j gjand til at foretage Udgaven af de flere gamle nordiske Skrifter, 
som Kommissionen maatte finde mest vigtige og interessante. I 
Henseende til Udredelsen saavel af de ovenmeldte 300 Rdlr. aar- 
ligen, som og af Udgifterne ved bemeldte Lovs Udgave, ville Vi 
allernaadigst have Kommissionen bemyndiget til at brevvexle 
med vort Finantskollegium. 



1850 5. Kgl. Resol.^, hvorved approberes følgende Forandringer 

' ^ ' og nærmere Bestemmelser med Hensyn til Organisationen af 

den Amamagnæanske Stiftelses Bestyrelse og de for dens 

Virksomhed gjældende Regler, nemlig: 

1. Den ved allerh. Reskript af 24. Sept. 1772 anordnede 
bestandige Kommission for Stiftelsens Bestyrelse skal herefter be- 
staa af 5 Medlemmer, nemlig 2 Ephorer og 3 andre Medlemmer. 

2. De tvende Ephorer vælges af Konsistorium ved Kjøben- 
havns Universitet eller det academiske Raad, der maatte træde 
istedetfor Konsistorium, blandt Universitetets Lærere, saaledes at, 
saalænge Konsistorium beholder dets nuværende Form, i det 
mindste den Ene af dem bør være Consistorialis. 

3. De øvrige tre Medlemmer af Kommissionen beskikkes, 
efter Forslag af Konsistorium, af Ministeriet for Kirke- og Under- 
visningsvæsenet, med frit Valg mellem Universitetets Lærere og 
Andre, der maatte være villige til at modtage en saadan Kaldelse. 

4. Nedsættelsen af Medlemmernes nuværende Antal efter 
disse Bestemmelser iværksættes først ved indtræffende Afgang blandt 
Kommissionens øieblikkelige Medlemmer, saaledes at en fratræ- 
dende Ephors Plads vel strax bliver at besætte, men at derimod 
foruden Ephorerne ikke noget nyt Medlem indtræder i Kom- 
missionen, saalænge denne i det Hele tæller fem Medlemmer. 

5. Den umiddelbare Bestyrelse af Stiftelsen, derunder og- 
saa indbefattede de Konsistorium efter Fundatsens §§ 15, 21 



») Universitetets Arkiv ; Departements-Tidende for 1851. S. 684—86. Om 
de forudgaaede Forhandlinger se Lindes Meddelelser angaaende Kjøben- 
havns Universitet for 1849—1856, S. 777 flg. 

Og 26 tillagte Forretninger, tilligemed Bestemmelsen om den hen- 1850 
sigtsraæssigste Udførelse af Arbeiderne, overdrages det udeluk- ' ^"^' 
kende Kommissionen at varetage, dog at denne, naar den i noget 
Tilfælde nærer Tvivl om et Foretagendes Forhold til Stiftelsens 
Fundats, og af denne Grund finder en særlig Bemyndigelse for- 
nøden, derom har at henvende sig til bemeldte Ministerium, og 
samtidigen dermed at underrette Konsistorium derom, for at give 
dette Leilighed til at yttre sig. 

6. Konsistorium har at føre et almindeligt Tilsyn med Stif- 
telsens Virksomhed, i hvilken Henseende det gjøres Kommissionen 
til Pligt, aarligen inden 1. Marts til Konsistorium at indsende en 
Beretning in duplo om Stiftelsen i det sidst forløbne Aar, af hvil- 
ken Konsistorium indsender det ene Exemplar til samme Mini- 
sterium. 

7. Sekretærposten ved Kommissionen inddrages, naar den 
nuværende Sekretær fratræder Posten, hvorefter det Bidrag af 
Finantserne, som nu tilskydes til Sekretærens Løn, bliver, under 
Forudsætning af, at det efter Postens Ophør vedblivende kan til- 
flyde Stiftelsen, at anvende til Honorar for Redaktionsarbeide ved 
Udgivelsen af de af Kommissionen til Trykken befordrede Skrifter, 
og til speciel Godtgjørelse for saadanne Arbeider, som Sekretæren 
hidtil har udført, forsaavidt disse ikke kunne enten erholdes be- 
sørgede ved Stiftelsens Stipendiarier, eller overtages af Kommis- 
sionens egne Medlemmer. 

8. De tvende Stipendiarier ved Stiftelsen blive fremtidigen at 
antage af Kommissionen, og ligeledes at entledige af denne, naar 
dette sker efter deres egen Begjæring, hvorimod det forbeholdes 
Konsistorium at fratage dem Stipendiet, naar dette i noget Til- 
fælde mod deres Ønske skulde gjøres nødvendigt. 

Den i Fundatsens § 4 for Stipendiarierne bestemte faste Løn 
af 300 Rbd. aarlig for den første, og 200 Rbd. aarlig for den 
anden, indtræder fra 1. Januar 1851 at regne. 

9. De tvende Haandskrivere, som fundatsmæssigen skulle 
være ved Stiftelsen, bortfalde, saaledes at Afskrivning, naar denne 
ved Andre end Stipendiarierne findes fornøden, besørges mod 
særskilt Betaling. 



2 

1867 6. Decision*) til Regnskabet for det Arnamagnæanske Legat 

' ^^^' for Aaret 1856, at det bliver til fremtidig Iagttagelse, at den 
fulde Rente for Legatet hæves og føres til Indtægt i Regnskabet, 
og at derimod den Del af Beholdningen, for hvilken ikke haves 
direkte Anvendelse, inden Regnskabets Afslutning indbetales i 
Kvæsturen som et Depositum og derefter føres til Udgift i Regn- 
skabet. 



1880 7. Decision') til Regnskabet for det Arnamagnæanske Legat 

• for 1879, ifølge hvilken Afregninger fra den Boghandler, der har 

Legatets Skrifter i Kommission, bør gives udtrykkelig Paategning 

af Legatkommissionen om at være i det Hele og i Enkelthederne 

fundne nøiagtige. 



18. Juni. 8. Lov om Tillægsbevilling for Finantsaaret fra 1. 

April 1879 til 31. Marts 1880.8j Uddrag. 

§ 10. 
— Instituter med særegne Fonds. 
IL Universitetet. 
7. Til Udgiftspost 1 c. Det hidtil til Lønning for en Sekre- 
tær ved den Arnamagnæanske Stiftelse udredede Beløb af 600 
Kr. bevilges til Anvendelse paa den i Kongelig Resolution af 9de 
Juni 1850 Post 7 fastsatte Maade. 



1881 9. Konsistoriums Skrivelse*) til Kommissionen for den 

11. Febr. Arnamagnæanske Stiftelse, at da der, til at fritage Stiftelsen for, 

som hidtil, at udiede 40 Kr. aarlig til Underbibliothekarens Løn- 



^) Ephoriprotokollen. 

■'') Sammesteds. 

') Lov-Tid. 1880, S. 475 flg. Denne Bevilling er givet overensstem- 
mende ed met af Kommissionen, efter dens Sekretær, Arkivar J. SigurSssons 
Død, indgivet Andragende. 

*) Universitetets Arkiv. 

ning, vilde udkræves en Bevilling paa Finantsloven, hvis Erhver- 1881 
velse formentlig vilde være forbundet med Vanskelighed, ser 
Konsistorium sig ikke istand til at anbefale en saadan Ordning til 
Ministeriet. 



10. Decision^) til Regnskabet for det Arnamagnæanske Legat 1882 
for 1881, ifølge hvilken kvitterede Regninger for Avertissementer ^^' *^'^°*' 
for Fremtiden skulle følge det Regnskab, der afgives af vedkom- 
mende Boghandler, som har Legatets Skrifter i Kommission. 



11. Finantslov for Finantsaaret fra 1ste April 1883 til 1883 

31te Marts 1884. Uddrag. ^^- ^P"^' 

§ 21. 
Til Ministeriet for Kirke- og Undervisningsvæsenet bevilges — 
III. De det høiere Undervisningsvæsen og Videnskabelighed 
vedkommende Udgifter, forsaavidt de afholdes af Statskassen: — 
E. Til en Bibliothekar ved den Arnamagnæanske Haand- 
skriftsamHng 2400 Kr.«) 

') EphoriprotokoUen. 

') Lov.-Tid. 1883, S. 269 flg. Denne Bevilling, der paa lignende Maade er 
opført paa hver af de følgende Finantslove, er foranlediget ved et af den Arna- 
magnæanske Kommission den 7, Novbr. 1882 til Kirke- og Undervisningsmini- 
steriet indgivet Andragende om Oprettelsen af en saadan, af Statskassen lønnet 
Bibliothekarpost, til hvilket Andragende Ministeriet i Skrivelse til Finants- 
ud valget af 20. s. M. sluttede sig. I Andragendet er bl. A, anført, al den Arna- 
magnæanske Haandskriftsamling er af et ganske overordentligt, i Ind- og 
Udland anerkjendt, enestaaende Værd, at Studiet af oldnordisk Sprog og 
Literatur efterhaanden i en lang Tidsperiode har vundet et betydeligt, 
større og større Opsving, og at de Skatte, den ommeldte Samling frem- 
byder, derfor nu aarlig drage Videnskabsmænd fra de nordiske Lande samt 
Tydskland og England hertil, hvorved Kjøbenhavn er blevet det naturlige 
Centrum for Studiet af nordisk Philologi, at det, naar henses til den 
literære, og, som det vistnok ogsaa maa siges, nationale Betydning, Samlingen 
saaledes har, udentvivl maa erkjendes, at den fuldkommentegner sig til at 
stilles i Klasse med andre af Landets offentlige Samlinger, hvortil betyde- 
lige Summer aarlig udredes af Statskassen, og at der derfor vilde være god 
Grund til at yde den Arnamagnæanske Stiftelse, som ikke har tilstrækkelige 

2* 

1883 12. Kgl. Resol.*), hvorved paa Kirke og Undervisnings- 

* **' ministeriets derom nedlagte Forestilling bifaldes, at den ved aller- 
høieste Reskript af 24. Septbr. 1772 anordnede bestandige Kom- 
mission for den Arnamagnæanske Stiftelses Bestyrelse herefter, 



Pengemidler, et Tilskud, hvorved den i og for sig efter de anførte Forhold 
ønskelige Oprettelse af en særlig Bibliothekarpost ved Haandskriftsamlingen 
kunde blive virkeliggjort. Om denne Bibliolhekars Hverv hedder det i 
Andragendet, at han maatte være pligtig til at være tilstede i Bibliothekstiden, 
at besørge det daglige Udiaan til Læsestuen, holde omhyggelig Bog over det 
Udlaante og føre nøie Tilsyn med dets Tilbagelevering i forsvarlig Stand. 
Af Vigtighed er det ogsaa, at de Besøgende, ikke mindst de Fremmede, der 
ofte, for at benytte Samlingen, maa foretage bekostelige Reiser og kun have 
en ringe Tid til deres Raadighed, hos Samlingens Bibliothekar kunne faa 
den fornødne Veiledning. Fremdeles maatte det være Bibliothekarens Hverv, 
i enhver Henseende at vaage over og værne om Haandskriftsamlingen, 
dens ordentlige Behandling, Opstilling og dens Bevaring i det Hele ; saaledes 
maatte han navnUg føre Tilsyn med Samlingens enkelte Numre, deres Til- 
stand i rent ydre Henseende, Nummereringens Bevarelse, Indbinding, Ind- 
kapsling o. s. V., uden hvilket Tilsyn Tilbagegang ved Fugtighed, Slid o. s. v. 
let maa befrygtes; ligeledes vilde han i en Række af Tilfælde kunne til- 
veiebringe en bedre Ordning af Samlingen ved navnlig at udsondre eller 
samle enkelte Dele af de paagjældende Numre, og i det Hele maatte 
Bibliothekaren virke hen til, at Samlingen saavel i indre som i ydre Hen- 
seende kom til at fremtræde paa en med dens Betydning stemmende Maade. 
Endvidere maatte det særlig være Bibliothekarens Pligt, med Stipendiarernes 
Bistand at udarbeide en til Samlingens Vigtighed og Videnskabens Fordrin- 
ger svarende Katalog over Haandskrifterne, hvilken derefter af Kommis- 
sionen vilde kunne udgives i Trykken*), ligesom han ogsaa vilde have at 
udarbeide fuldstændige Registranter over Diplomerne. Endelig maa det 
bemærkes, at der efter Forholdets Natur til enhver Tid vil være rigeligt 
Arbeide ved en Haandskriftsamling som den omhandlede for den, der sysler 
med eller har Opsigt med samme; saaledes vil der, naar Manuskripter for- 
medelst Forvittring ere nærved at blive ulæselige, være Grund til at tage 
faksimilerede Afskrifter af dem, og selv fremdeles, naar f. Ex. en Ordning af 
de enkelte Numre engang kunde synes at være fuldført og Katalogarbeidet 
samt Registrering af Diplomerne bragt til Afslutning, vil der dog i disse 
Henseender stedse være tilbage og frembyde sig nye Undersøgelser, hvorved 

*) Til Udgrivelsen af en saadaot Katalogs er ifølge Kommissionens Andragende for hvert af 
Flnantsaaiene fra I. April 1887 til 31. Marts 1892 af Statskassen bevilget et Tilskud af 1000 Rr. 
hvert Aar, og paa Finantslovforslaget for Aaret 1892 — 1893 er opfort et lignende Beleb som sidste 
Bidrag. Af denne Katalog er ferste Bind udkommet 1880 og andet (sidste) Bind er onder Trykken. 



'j Universitetets Arkiv, 

foruden af de ved allerhøieste Resolution af 9de Juni 1850, Post 1883 
1, 2 og 3 fastsatte 5 Medlemmer, endvidere skal bestaa af Uni- 
versitetsbibliothekaren, saaledes at denne i Medfør af sin Embeds- 
stilling har Sæde i Kommissionen. 



13. Kifke- og Undervisningsministeriets Skrivelse til den 9. Mai. 
Arnamag^næanske Kommission^), hvorved meddeles foranførte 
kongelige Resolution af 8de s. M., hvorhos tilføies, at Ministeriet 
herved bemyndiger Kommissionen til at antage Dr. phil. Peter 
Erasmus Kristian Kaalund som Bibliothekar mod det hertil ved 
Finantsloven for indeværende Finantsaar bevilgede aarlige Hono- 
rar af 2400 Kr., der anvises ham til Udbetaling paa Finantsho ved- 
kassen forud med Vi 2 maanedligt, fra 1. April d. A. at regne, 
dog saaledes at han ikke uden Ministeriets Samtykke kan afske- 
diges fra denne Stilling*). 

Hvad angaaer Embedsforholdet mellem Universitetsbibliothe- 
karen og Bibliothekaren ved den Arnamagnæanske Haandskrift- 
samling, da bifalder Ministeriet, at dette, overensstemmende med 
Konsistoriums Forslag, ordnes saaledes: at Bibliothekaren ved 
den Arnamagnæanske Samling skal i Alt, hvad der vedrører dels 
hans ydre Færden paa Universitetsbibliothekets Omraade, dels 
hans Forhold til det bibliotheksøgende Publikum, som ønsker at 
benytte Haandskrifter af denne Samling, være Bibliothekets 
almindelige Orden og de Bestemmelser, som Universitetsbibliolhe- 
karen særligt maatte fastsætte for ham, underkastet, ligesom han 



Berigtigelser eller hidtil, ikke fremkomne Oplysninger ville tilveiebringes ; 
at foretage og fortsætte disse eller lignende Samlingen vedkommende Under- 
søgelser og Arbeider maatte derfor ogsaa i Almindelighed være Bibliothe- 
karens Hverv. Naar det her fremsatte Forslag maatte komme til Udførelse, 
vil der, da den Arnamagnæanske Samling, skjøndt den indtager en fuld- 
stændig Særstilling, har sit Lokale paa Universitetsbibliotheket, være at 
fastsætte de fornødne reglementariske Bestemmelser om den særlige Arna- 
magnæanske Bibliothekars Forhold til Universitetsbibliothekaren. 



*) Det Arnamagnæanske Arkiv. 

") I Henhold hertil er Dr. Kålund ved Skrivelse af 10. Mai 1883 af Kom- 
missionen antaget som Bibliothekar ved den Arnamagnæanske Haandskrift- 
samling. 

1838 i Alt, hvad der angaaer det bibliotheksmæssige Tilsyn med Sam- 

Q nfnj 

' Ungen, skal være Universitetsbibliothekarens Overtilsyn og Myn- 
dighed undergiven. 



18. Mai. 14. Møde i den Amamagnæanske Kommission.^) 

Det besluttedes at antage Kr. Kålund som Sekretær med en 
Lønning af 200 Kr. aarlig. Han skal være tilstede i Møderne og 
føre Protokollen, føre en Kopibog — samt have Tilsyn med Op- 
laget af Selskabets Skrifter og Forholdet til den Boghandler, der 
er Stiftelsens Kommissionær. 



8. Juni. 15. Instrux for Bibliothekaren ved den Ama- 

magnæanske Haandskriftsamling, udfærdiget af den 
Amamagnæanske Kommission.*) 

§ 1. Bibliothekaren ved den Amamagnæanske Haandskrift- 
samling vil have at være tilstede i Universitetsbibliotheket i hele 
den Tid, Bibliotheket nu er aabent *for Publikum (4 Timer om 
Dagen), og i denne Tid fremtage af den Amamagnæanske Haand- 
skriftsamling hvad der ønskes benyttet paa Bibliothekets Læsestue, 
samt føre nøie Tilsyn med, at det saaledes Benyttede tilbage- 
leveres i uskadt Stand. 

§ 2. Han tør kun efter Kommissionens i hvert enkelt Til- 
fælde særlig givne Tilladelse udlaane noget Haandskrift eller 
Diplom udenfor Bibliotheket. Finder saadant Udlaan Sted, maa 
han iforveien gjøre sig bekjendt med paagjældende Haandskrifters 
eller Diplomers Tilstand, sørge for, at de blive omhyggelig ind- 
pakkede og afsendte, samt vaage over, at de tilbageleveres i 
uskadt Stand og indenfor den Tidsgrændse, der af Kommissionen 
for den Amamagnæanske Stiftelse er fastsat som den yderste for 
Udlaanet. 

§ 3. Han bør føre nøiagtig Bog over det til Læsestuen eller 
til Benyttelse udenfor Bibliotheket Udlaante, saaledes at det til 



') Kommissionens Forhandlingsprotokol. 
') Kommissionens Kopibog. 

enhver Tid kan ses, om et Haandskrift eller Diplom er paa sin 1883 
Plads. ®- •'""*• 

§ 4. Han forventes at yde de Videnskabsdyrkere, som ønske 
at benytte Haandskriftsamlingen, sin Veiledning herved. 

§ 5. Han skal i enhver Henseende værne om og vaage over 
Samlingen, dens ordentlige Behandling, Opstilling og Bevaring, 
hvortil ikke hører mindst, at han skal føre Tilsyn med de enkelte 
Numres Tilstand i rent ydre Henseende, Nummereringens Beva- 
relse, Haandskrifternes Indbinding, Indkapsling o. s. v. Han skal 
have Opmærksomheden henvendt paa, om der ikke i flere Til- 
fælde lod sig tilveiebringe en bedre Ordning af Haandskrifterne, 
særlig ved Udsondring eller Samling af enkelte Dele af de nu- 
værende Numre, og i det Hele skal han virke hen til, at Sam- 
lingen i alle Henseender kommer til at fremtræde paa en med 
dens Betydning stemmende Maade. 

§ 6. Han vil have snarest muligt at udarbeide en til Sam- 
lingens Vigtighed og Videnskabens Fordringer svarende Katalog 
over Haandskrifterne, som derefter under hans Medvirkning af 
Kommissionen kan udgives i Trykken. Ligeledes vil han have, 
saasnart ske kan, at udarbeide fuldstændige Registranter over 
Diplomerne. Endelig vil det iøvrigt i Almindelighed paahvile ham 
at udføre de yderligere Undersøgelser og Arbeider i Samlingens 
Interesse, som findes omhandlede i Kommissionens Skrivelse til 
Kultus ministeriet af 7de Novbr. 1882, hvilken Skrivelses Indhold 
han i det Hele bør holde sig efterrettelig. Til de i denne 
Paragraph anførte Arbeider og Undersøgelser vil han kunne 
benytte Stipendiarernes Bistand. 

§ 7. Han bør ved ethvert Aars Slutning indgive Beretning 
til Kommissionen om de af ham udførte Arbeider og Under- 
søgelser vedkommende Haandskriftsamlingen, samt om den Maade 
og det Omfang, hvori Samlingen er bleven benyttet dels paa 
Læsestuen, dels udenfor Bibliotheket. 

§ 8. Han er forpligtet til, efter de nærmere Bestemmelser, 
som i saa Henseende maatte blive fastsatte af Kommissionen, at 
føre Tilsyn med, at Stipendiarerne udføre det dem efter Fun- 
datsen paahvilende Arbeide for Legatet. 

§ 9. Han skal, hvad det bibliotheksmæssige Tilsyn med 
SamUngen angaaer, være Universitetsbibliothekarens Overtilsyn 
og Myndighed undergiven. I Henseende til hans ydre Færden 

1883 paa Universitetsbibliothekets Otnraade samt hans Forhold til det 

' ""^' bibliotheksøgende Publikum, som ønsker at benytte Haandskrift- 

samlingen, skal han være Bibliothekets almindelige Orden og 

de Bestemmelser, som Universitetsbibliothekaren særlig maatte 

fastsætte for ham, underkastet. 



7. Dcbr. 16. Kgl. Resol.^), hvorved, paa Kirke- og Undervisningsmini- 
steriets derom nedlagte Forestilling, bifaldes, at den ved aller- 
høieste Reskript af 24de September 1772 anordnede bestandige 
Kommission for den Arnamagnæanske Stiftelses Bestyrelse, der 
i Henhold til allerhøieste Resolutioner af 9de Juni 1850 og 8de 
Mai 1883 bestaaer af sex Medlemmer, herefter kun kommer til 
at bestaa af fem Medlemmer, nemlig to Ephorer, der vælges af 
Konsistorium ved Kjøbenhavns Universitet eller det akademiske 
Raad, der maatte træde istedetfor Konsistorium, blandt Univer- 
sitetets Lærere, saaledes at, saalænge Konsistorium beholder dets 
nuværende Form, i det Mindste den ene af dem bør være Consi- 
storialis, og to andre Medlemmer, der, efter Forslag af Konsisto- 
rium, beskikkes af Ministeriet for Kirke- og Undervisningsvæsenet 
med frit Valg mellem Universitetets Lærere og Andre, der maatte 
være villige til at overtage en saadan Kaldelse, samt endelig af 
Universitetsbibliothekaren, saaledes at denne Sidste i Medfør af 
sin Embedsstilling har Sæde i Kommissionen. 



17. Testamentariske Dispositioner, oprettede af 
Professor Konrå5 Gislason.^) 

1884 a. Testament. 

1 o T * 

* ^^^* Undertegnede Professor i de nordiske Sprog ved Kjøbenhavns 
Universitet Dr. phil. Konråå Gislason, som er Enkemand og 
ifølge kgl. Bevilling af 1. Okt. 1857 har adopteret min afdøde 
Hustrus Søn af hendes tidligere Ægteskab, Charles William George 
Gislason, men iøvrigt ikke har Børn eller Livsarvinger, bestemmer 



') Universitetets Arkiv. 

*) Efter Originalerne, der findes i det Arnamagnæanske Arkiv. 

herved som min sidste Villie, at der med min Efterladenskaber 1884 
skal forholdes paa nedenanførte Maade. 13. Juni. 

§ 1. Dersom min 53aarige Husholderske Frøken Louise Hen- 
riette Andresine Gerner, som er Søskendebarn til min Adoptivsøn 
og har tjent mig i de sidste 7 Aar, maatte overleve mig, skal der 
af mit Bo udbetales hende en Sum af 2000 Kr. For det Tilfælde, 
at hun ikke overlever mig, bliver det anførte Beløb at føie til 
det i § 2 omhandlede Fond. 

§ 2. Resten af min Formue skal, som et særeget Fond, under 
Navnet Konråå Gislasons Fond, ved min Død tilfalde og for be- 
standig tilhøre og anses indbefattet under det ved Fundats af 18. 
Januar 1760 oprettede Arnamagnæanske Legat (Arnae Magnaei 
Stiftelse) — til hvilket jeg i en meget lang Aarrække har været 
knyttet først som Stipendiar og senere som Medlem af Legatets 
Bestyrelse — dog med følgende nærmere Bestemmelser. 

§. 3. Saalænge min fornævnte Adoptivsøn Charles William 
George Gfslason — som er uhelbredelig aandssvag, og som efter min 
Død, hvis det ikke er sket forinden, ønskes anbragt i Pleieafde- 
lingen i Idiotanstalten paa Gamle Bakkehus ved Kjøbenhavn — er 
i Live, bør Fondet, i Forbindelse med en af mig for ham i Livs- 
forsikkrings- og Forsørgelsesanstalten af 1871 tegnet Overlevelses- 
rente af 400 Kr., samt den ham ved det af mig den 29de f. M. 
foretagne Skifte tilfaldne Mødrenearv af 5099 Kr. 93 Øre, anven- 
des til Udgifterne ved hans Ophold paa Idiotanstalten og øvrige 
Fornødenheder. I dette Øiemed bør Fondet ved min Død midler- 
tidig indsættes i Overformynderiet og henstaa under samme, indtil 
min Adoptivsøns Død. Dersom der af de aarlige Renter af Fondet 
maatte i den Tid, Fondet saaledes staaer under Overformynderiets 
Bestyrelse, blive noget tilovers efter Afholdelsen af de nævnte 
Udgifter, bliver Overskuddet at lægge til Kapitalen. Jeg ønsker 
derhos, at til Værge for min Adoptivsøn efter min Død skal be- 
skikkes et af den Arnamagnæanske Kommissions Medlemmer 
efter Kommissionens nærmere Forslag om, hvem dertil skal udnæv- 
nes, eller, dersom noget skulde være til Hinder derfor, en anden 
dertil skikket og villig Mand, som Kommissionen maatte paapege. 
§ 4. Efter min Adoptivsøns Død bør Fondet, med mulig op- 
lagte Renter, udbetales af Overformynderiet og forenes med det 
Arnamagnæanske Legat, samt henlægges under Bestyrelse af den 
Arnamagnæanske Kommission. Renterne af Fondet bør da have 

1884 samme Anvendelse som det Arnamagnæanske Legats øvrige Midler. 
' ^°** Dog bør nærværende Fond fortrinsvis og særlig, saa vidt Omstæn- 
dighederne tillade det, anvendes til 

1) strengt nøiagtig og paalidelig Udgivelse, saa vidt ske kan i 
Faksimilier, af alle 

a) ikke til „Sæmundar Edda" hørende Kvad (eller Brud- 
stykker af Kvad) i det gamle nordiske Sprog fra den 
ældste Tid til omtrent Aar 1400 (først og fornemmelig alle 
de Kvad eller Dele af saadanne, der findes i Sagaerne), 
saaledes, at alle Haandskrifters Fremstillinger af hvert 
enkelt Kvad (eller Brudstykke) sammenstilles, helst paa 
en saa overskuelig Maade som muligt; 

b) de Kvad, der udgjøre eller pleie at henføres til „Sæmundar 
Edda*', idet hvert enkelt Haandskrift gives fuldstændig, saa 
vidt et saadant Kvad deri indeholdes; 

2) en udførligere Fremstilling af Islands Historie. 

Det bemærkes, at min Formue, efterat jeg i Henhold til oven- 
nævnte Skifte af 29. f. M. har til Overformynderiet indbetalt min 
Adoptivsøns Mødrenearv, for Tiden bestaaer, foruden af mit Indbo 
og mine Bøger m. m., af en af mig i de senere Aar opsparet Kapi- 
tal, paa c. 7000 Kr., hvilken Kapital efterhaanden som jeg lever 
længere forhaabentlig vil kunne blive noget forøget. Hertil vil 
efter min Død komme en af mig i Livsforsikkrings- og Forsørgelses- 
ans talten tegnet Livsforsikkring paa 3600 Kr. Ved den ovennævnte 
Adoptionsbevilling af 1. Okt. 1857 er bl. A. fastsat, at min Adoptiv- 
søn skal tage Arv efter mig. Forsaavidt de foran staaende testa- 
mentariske Bestemmelser ikke gaa ud paa at tillægge ham nogen 
saadanArv, men alene at sikkre ham, at den væsentligste Del af 
mine Efterladenskaber anvendes til hans Underhold og Fornøden- 
heder indtil hans Død, hvorved der, naar henses til hans Aands- 
tilstand, vil være sket hans Interesser fuld Fyldest, er det mit Haab, 
at nærværende Testament, efter Ansøgning, som det er min Agt 
derom at indgive, maa blive allernaadigst konfirmeret, saaledes at 
derved bortfalder den nævnte Bestemmelse i Adoptionsbevillingen 
og dette Testaments Dispositioner træde istedet. 

Den Arnamagnæanske Kommission anmodes om, saasnart ske 
kan efter min Død, at affatte et Tillæg til Fundatsen for det Arna- 
magnæanske Legat, indeholdende de nærmere Bestemmelser, over- 
ensstemmende med det Foranførte, angaaende det i nærværende 

Testament omhandlede, bemeldte Legat tillagte Fond, samt at søge 1884 
erhvervet kongelig Stadfæstelse paa denne Tillægsfundats. 

Til Bekræftelse har jeg underskrevet dette mit Testament i 
Overværelse af Notarius publicus. 

Kjøbenhavn, den 13de Juni 1884. 

Konråå Gislason. 

(Herefter følger Notarialattestation af samme Dato.) 

Ved Kjøbenhavns Magistrats Beskikkelse af 16de forrige Maa- 
ned er det overdraget Undertegnede Høiesteretsassessor, Dr. juris 
V. Finsen, som Værge for den aandssvage Charles William George 
Gfslason at varetage hans Tarv i Anledning af foranskrevne af 
hans Adoptivfader, Professor, Dr. philos. Konrad Gfslason den 13. 
f. M. oprettede Testament. 

Efterat jeg, ifølge den mig saaledes meddelte Værgebeskik- 
kelse, til Benyttelse ved Professor K. Gfslasons Ansøgning om 
Testamentets Konfirmation forsaavidt en Del af dets Bestemmelser 
angik, under 20de f. M. havde afgivet en motiveret Erklæring, 
hvori jeg paa min Myndlings Vegne meddelte Samtykke til, at 
den i Adoptionsbevillingen af 1. Oktb. 1857 indeholdte Bestem- 
melse om, at Ch. W. G. Gislason skal tage Arv efter Adoptiv- 
faderen, bortfaldt, imod at de til Fordel for Adoptivsønnen i 
Testamentet trufne Dispositioner traadte istedet derfor, har Justits- 
ministeriet i Skrivelse af 21de d. M. meddelt Professor K. Gfslason, 
at Testamentets Bestemmelser ikke egne sig til at forsynes med 
egentlig Konfirmation, men at Ministeriet er villigt til, naar Testa- 
mentet forsynes med en Paategning af den for hans Adoptivsøn 
beskikkede Værge, hvori denne, paa sin Myndlings Vegne, med- 
deler behørigt Afkald paa den Myndlingen ifølge Adoptionsbevil- 
lingen tilkommende Arveret efter Professor K. Gislason, da at 
forsyne et saadant Afkald med Ministeriets Approbation. 

Foranlediget heraf og under Hensyn til foranskrevne Testa- 
ments Bestemmelser i det Hele, meddeler jeg herved, som Værge 
for nærværende Tilfælde ifølge fornævnte Værgebeskikkelse for 
Charles William George Gislason, paa dennes Vegne, lovligt og 
fuldstændigt Afkald paa den ham ifølge allerhøistbemeldte Adop- 
tionsbevilling af 1ste Oktober 1857 tilkommende Arveret efter 
hans Adoptivfader, Professor, Dr. philos. Konrad Gfslason. 
Kjøbenhavn, den 30te Juli 1884. 

V. Finsen. 

1884 Foranstaaende af Høiesteretsassessor Dr. juris V. Finsen som 

1 O T * 

""^' Værge for den aandssvage Charles William George Gislason paa 
dennes Vegne meddelte Afkald paa den ham efter Adoptivfaderen, 
Professor Dr. phil. Konrad Gislason tilkommende Arveret, stad-' 
fæstes herved. 

Justitsministeriet, den 9de August 1884. 

J. Nellemann. 



Adler Lund, 

Fm. 



1885 b. Kodicil. 

31 Jan 

Undertegnede Professor i de nordiske Sprog ved Kjøbenhavns 
Universitet Dr. phil. Konråå Gislason opretter herved, paa Grund 
af indtraadte Omstændigheder, følgende Kodicil til det af mig den 
13. Juni f. A. oprettede og af Justitsministeriet, forsaavidt angaaer 
en Del af dets Indhold, ved Paategning af 9. August f. A. stad- 
fæstede Testament. 

§ 1. Bestemmelsen i fornævnte Testaments første Post om, 
at der af mit Bo skal udbetales min nuværende Husbestyrerinde 
Frøken Louise Henriette Andresine Gerner en Sum af 2000 Kroner 
forandres saaledes, at der af mit Bo skal udbetales 1000 Kroner 
til Guldsmedmester Carl Stephanus Jensens Hustru Dorthea Niel- 
sine Jensen, født Heboe, og 1000 Kroner til ovennævnte Frøken 
Louise Henriette Andresine Gerner. 

§ 2. Saafremt de i § 1 nævnte to Personer ikke overleve mig, 
bør de dem tillagte 2000 Kroner eller, dersom den ene af dem 
døer før mig, de denne tillagte 1000 Kroner, føies til det i oven- 
nævnte mit Testament af 13. Juni f. A., 2. Post, omhandlede Fond, 
medmindre jeg ved en yderligere testamentarisk Disposition maatte 
have disponeret over Beløbet paa anden Maade. 

Til Bekræftelse underskriver jeg nærværende Kodicil i Over- 
værelse af Notarius publicus. 

Kjøbenhavn, den 31te Januar 1885. 

Konrad Gislason. 

(Herefter følger Notarialattestation af samme Dato.) 



29 

c. Kodicil. . 1888 

Da de i foranstaaende Kodicil af 31te Januar 1885 nævnte ^^' *^^^- 
Personer, nemlig Frøken Louise Henriette Andresine Gerner og Fru 
Dorthea Nielsine Jensen, født Heboe, ere afgaaede ved Døden, 
bestemmer jeg ved denne min Kodicil som min sidste Villie, at der 
efter min Død skal af mit Bo udbetales 2000 (to Tusend) Kroner 
til min nuværende Husbestyrerinde Frøken Sophie Wilhelmine 
Heboe. Saafremt hun ikke maatte overleve mig, bør de hende 
saaledes tillagte 2000 Kroner føies til det i mit Testament af 13. 
Juni 1884, 2. Post, omhandlede Fond, medmindre jeg ved en yder- 
ligere testamentarisk Disposition maatte have disponeret over Belø- 
bet paa en anden Maade. 

Til Bekræftelse underskriver jeg nærværende Kodicil i Over- 
værelse af Notarius publicus. 

Kjøbenhavn, den 25. Januar 1888. 

Konrad Gislason. 
(Herefter følger Notarialaltestation af samme Dato.) 



d. Testament. 

I det af mig, Professor, Doctor philosophiae Konråå Gislason, ^* ^^^' 
den 13. Juni 1884 oprettede, af Justitsministeriet delvis sanctio- 
nerede, Testaments § 3 og 4 har jeg, da min Adoptivsøn Charles 
William George Gislasons Sødskendebarn, Sophie Wilhelmine 
Heboe, som nu er i mit Hus, 56 Aar gammel og svagelig, ingen 
Midler har til sit Underhold, fundet mig foranlediget til ved dette 
mit Testament til Gunst for hende at gjøre følgende Forandring. 

Dersom der af de aarlige Renter af det i bemeldte Testament 
af 13. Juni 1884 omhandlede Fond i den Tid, min Adoptivsøn 
Charles William George Gislason er i Live, maatte blive noget til- 
overs efter Afholdelsen af Udgifterne til hans Ophold paa Idiot- 
anstalten og øvrige Fornødenheder, bliver dette Overskud halv- 
aarlig at udbetale til fornævnte Sophie Wilhelmine Heboe, og naar 
min Adoptivsøn er afgaaet ved Døden, bør samtlige Renter af 
Fondet udbetales til hende, saalænge hun er i Live. Efter hendes 
Død bliver der med Hensyn til Renterne i Et og Alt at forholde 
efter Bestemmelserne i Testamentet af 13. Juni 1884. 

Med Hensyn til det stemplede Papir bemærkes, at det Beløb, 

1888 hvorover ved dette Testament er disponeret, ikke kan anslaaes til 
^- ^"^- 8000 Kr. 

Dette mit Testament har jeg underskrevet i Overværelse af 
Notarius publicus. 

Kjøbenhavn, den 9de August 1888. 

Konrad Gfslason. 
(Herefter følger Notarialatteslation af samme Dato.) 



1889 e. I det af mig oprettede Testament af 13. Juni 1884 saa vel 

^' ^^^* som i foran skrevne Testament af 9. August 1888 har jeg for- 
udsat, at min Adoptivsøn Charles William George Gfslason efter 
min Død vilde være at anbringe i Idiotanstalten paa Bakkehuset 
ved Kjøbenhavn. Efter nærmere Overveielse tager jeg imidlertid 
nu den Bestemmelse, og fastsætter herved som min sidste Villie, 
at han efter min Død indtil videre, og saa længe Omstændighederne 
ikke maatte blive saaledes, at hans Værge finder en Forandring 
rigtig, bør anbringes i Pension hos den i foranstaaende Testament 
nævnte Sophie Wilhelmine Heboe, og først efter hendes Død bør 
optages i fornævnte Idiotanstalt. Saa længe han er anbragt hos 
hende, bliver det hele aarlige Rentebeløb at udbetale til hende. 

Dette mit Testament har jeg underskrevet i Overværelse af 
Notarius publicus. 

Kjøbenhavn, den 3die April 1889. 

Konrad Gislason. 

(Herefter følger Notarialatteslation af samme Dato.) 



1890 18. Kgl. Resol.^), indeholdende en Forandring af de i 

16. Juni. Fundatsen af 18de Januar 1760 fastsatte Bestemmelser 

om Stiftelsens Stipendiarer. 
1. De i Fundationen for det Arnamagnæanske Legat af 18. 
Januar 1760 om Legatets Stipendiarer indeholdte Forskrifter, 

») Ministerialtidende for 1890 A, Nr. 189, S. 185 flg.; Kirke- og Undervis- 
ningsministeriets Kommunikationsskrivelse til den Arnamagn, Kommission 
af 17de Juni 1890 (det Arnam. Arkiv). Den anførte kongelige Resolution er 
foranlediget ved et den 26. Marts ] 890 til Ministeriet af den Arnamagnæanske 
Kommission indgivet Andragende, der lyder saaledes: >I det af Arne Mag- 
nussen og Hustru Mette Magnussen den 6te Januar 1780 oprettede Testa- 

navnlig^) i dens §§1, 3, 4, 9 — 15, ophæves, og istedet derfor træde 1890 
de i det Følgende anførte Bestemmelser. 16. Jum. 

2. Istedetfor de 2 hidtilværende Stipendiepladser oprettes et 
Årnamagnæansk Stipendium paa 1000 Kr. aarlig, der tildeles en 



ment, hvonred Gmnden lagdes til det Åmamagnæanske Legat, bestemtes 
der i § 7, at en Del af Testatorernes efterladte Midler skulde anvendes til 
en eller to Studenter fra Island, hvis Indrettelse overlodes til Justitsraad 
Thomas Bartholin og Assessor Hans Gram, der, som det hedder, bedst 
vidste, hvorledes Å. Magnussen ønskede, at dermed til Fædrelandets og 
Publici Nytte maatte blive forholdt, og hvem det ved Testamentet over- 
droges at affatte en Fundats for Legatet. Ved den senere, væsentlig i Hen- 
hold til de fornævnte Mænds, Th. Bartholins og H. Grams Forslag affattede 
kongelige Fundation af 18. Jan. 1760 for det Årnamagnæanske Legat fast- 
sattes det, at Legatet, bestaaende dels af en Kapital, dels af en Samling 
Manaskripter m. m., skal være bestemt til at oplyse og til Trykken at be- 
fordre Ålt, hvad der angaaer nordisk Historie, Sprog og Antikviteter, og at 
to Stipendiarer skulle deri bestandig under Bestyrelsens Opsigt arbeide (§ 1 
jfr. 3). Disse Stipendiarer skulle vælges af Bestyrelsen efter forudgaaet 
Dygtighedsprøve, og ingen Andre maa antages dertil end indfødte islandske 
Sludiosi og de iblandt dem have Fortrinet, som fra Ungdommen grundig 
have lagt sig efter deres Fædrelands Sprog og nogenledes ere bevandrede 
i dets Historie og Antikviteter (§ 9). Om deres Bestilling bestemmes det 
nærmere (§ 10), at den fornemmelig skal bestaa i, nøie at konferere de 
gamle Codices med hverandre, at forfærdige (latinske) Oversættelser af de 
utrykte Skrifter, at udarbeide Oversigter over Manuskripterne med Bemærk- 
ninger om deres Ælde og Troværdighed og, forsaavidt Indholdet er histo- 
risk, Sammenhængen med den almindelige nordiske Historie, og med Tillæg 
af kronologiske og genealogiske Tabeller, Anmærkninger, Glossarier og andre 
Oplysninger, hvorhos de ved Bøgernes Trykning skulle have et Øie med 
Korrekturen og i andre Maader, Alt efter Bestyrelsens Anvisning. Efter 
den hele Sammenhæng og Fundatsens øvrige Indhold maa de anførte, i dens 
§ 1 og 10 givne Bestemmelser anses, foruden til anden Assistance i Legatets 
Tjeneste, væsentlig at sigte til Stipendiarernes Arbeide ved Udgivelsen i 
Trykken af Legatets Haandskrifter og ved Udarbeidelsen af det lærde Appa- 
rat, hvormed disse Udgaver skulde ledsages I Forbindelse med det Anførte 
foreskrives det, at Stipendiarerne ikke paa egen Haand maa lade Noget 
komme for Lyset i disse Materier, men at Alt først af Bestyrelsen maa 
være efterset og approberet, førend det til Trykken befordres (§ 11), og at 
Alt, hvad de for sig selv kunne have udarbeidet ved Hjælp af Legatets 
utrykte Sager, tilhører Legatet og ved deres Fratrædelse eller Dødsfald skal 



') Saaledes i Kommunikationsskrivelsen (og i Kommissionens Andra- 
gende); i Minister. -Tid.: nemlig. 

1890 i Island født og fra den islandske lærde Skole dimitteret Stu- 

' derende, som ved en Universitetsprøve, literært Arbeide, eller paa 

anden Maade har godtgjort en saadan, med Kjendskab til den 

Arnamagnæanske Haandskriftsamling forbunden Indsigt i oldnor- 



udleveres til dette (§ 14). Angaaende det Tidsrum, hvori de kunne nyde 
Stipendiet, der for den ældste Stipendiar fastsattes til Renten af 3600 Rdl., 
for den anden af 2400 Rdl., men kunde stige til en »Løn« af henholdsvis 
300 og 200 Rdl. aarlig (§ 3 og 4), bestemmes det (§ 12 jfr. 13), at de be- 
holde Stipendiet saalænge de opføre sig upaaklagelig og arbeide ved det 
omhandlede Værk, og at Ingen, som i sine unge og friske Dage har paa 
lang Tid vist særdeles Flittighed og gjort betydelig Tjeneste ved dette Ar- 
beide, derfra paa sin Alderdom maa forskydes, saalænge han endnu vil og 
kan giøre nogen Slags Hjælp derved, skjøndt denne formedelst Kræfternes 
Aftagelse ei maatte befindes saa tilstrækkelig som tilforn. Skulde de vise 
Ulydighed eller Utroskab eller henfalde til uordentlig og lastværdig Leve- 
maade, kan Stipendiet tages fra dem (§ 15). 

Hovedtanken ved de anførte om Stipendiarerne givne Bestemmelser — 
hvormed kan jevnføres kongelig Resolution af 9de Juni 1850, der fastsatte, 
at den i Fundatsens § 4 ommeldte Løn af henholdsvis 300 Rdl. og 200 Rdl. 
aarlig nu skulde indtræde — maa antages at have været den, at man ved 
de saaledes antagne Stipendiarer, der nærmest maatte betragtes som løn- 
nede Funktionærer, som ogsaa iøvrigt skulde gaa Bestyrelsen tilhaande, 
kunde paa en virksom Maade bidrage til, at de store literære Skatte, som 
Haandskriftsamlingen indeholdt, kunde snarest muligt blive ved trykte Udgaver 
gjorte tilgjængelige for Almenheden. Ved Siden heraf har det sikkert ogsaa, 
uagtet Saadant ikke er antydet, været Tanken, at islandske Studerende, som 
viste Interesse for nordisk Oldkyndighed, herved kunde faa en Understøttelse 
og en Opmuntring i deres Studier. Om iøvrigt den omhandlede ved Fundatsen 
fastsatte Ordning i sin Helhed eller sine Enkeltheder har været stemmende 
med A. Magnussens Tanker, vides ikke med Sikkerhed ; der haves ingen anden 
Oplysning i saa Henseende end Udtalelsen i Testamentet om; at Th. Bartholin 
og H. Gram bedst vidste, hvorledes A. Magnussen ønskede, at der maatte 
blive forholdt. Mulig have Fundatsens Bestemmelser kunnet have noget 
for sig, saaledes som Forholdene vare ved Testamentets Oprettelse 1730 og 
Fundatsens Stadfæstelse 1760, men i en meget lang Tid, navnlig i den 
største Del af dette Aarhundrede, have de vist sig at være lidet formaals- 
tjenlige. Naar det saaledes i Fundatsens § 9 er forudsat, at Stipendieplad- 
serne besættes med yngre Studenter, der ved et Tentamen findes dygtige 
dertil, uden at det fordres, at de særlig have studeret det Fag, hvori de 
skulle arbeide, har denne Bestemmelse kunnet være stemmende med den 
Maade, hvorpaa man dengang har tænkt sig Arbeidet udført, hvorimod den 
ikke er fyldestgjørende efter de Krav, som Videnskaben nulildags stiller til 

disk Sprog, Historie eller Literatur, som giver Haab om, at han 1890 
vil præstere noget mere end almindeligt i disse Fag eller et 
af dem. 

3. Stipendiet tildeles paa 2 Aar; dog kan, dersom den 



den, der skal kunne paatage sig Udgivelsen af Oldskrifter. Ligesom frem- 
deles Omfanget af det Arbeide^ der kunde affordres Stipendiarerne, har 
maattet være ubestemt og Kontrollen med at det blev udført vanskelig, saa- 
ledes er Reglen om at det udføres mod fast Løn, uden Hensyn til, hvorledes 
eller hvor hurtigt der arbeides, uhensigtsmæssig, idet der saaledes mangler 
den Spore til Flid, som f. Ex. haves, hvor et Honorar betales ved Afslut- 
ningen af et literært Arbeide eller efterhaanden som det skrider frem. 
Særlig uheldig har Reglen om at Stipendiarerne antages paa ubestemt Tid 
vist sig at være. Den, som engang har faaet Stipendiet, har i Henhold dertil 
og idet man ikke lettelig er skredet til at foranledige Stipendiet frataget 
den Vedkommende, ofte beholdt det i lang Tid uden altid at giøre synderlig 
Fyldest. Spørges der dernæst om, hvilket Udbytte for Stiftelsen Stipendi- 
arernes Virksomhed har afgivet, da have ganske vist enkelte Stipendiarer 
vist Flid og Dygtighed, og der er, navnlig i den første Tid. blevet udført et 
ikke ringe Arbeide af Stipendiarerne ved enkelte Skrifters Udgivelse, men i 
det Hele og Store maa dog det Gavn, de have gjort, siges at være ringe; 
særlig gjælder dette for de sidste 40 Aars Vedkommende, i hvilke Kommis- 
sionen har udfoldet en betydelig Virksomhed ved Udgivelse af Skrifter, men 
ved hvilke Stipendiarerne enten slet ikke have udført noget Arbeide eller 
kun et temmelig forsvindende, hvorimod Arbeidet er udført ved andre 
Kræfter, som have frembudt sig, eller som man har fundet at burde vælge, 
istedetfor at benytte Stipendiarerne. Ansættelsen af Stipendiarer har derfor 
ikke, saaledes som det fra først af har været forudsat, vist sig at vu)ro 
noget virksomt Middel til at fremme Stiftelsens Formaal med Hensyn til 
Skrifters Udgivelse. Vel har det, som anført, været Stipendiarernes Hverv 
ogsaa i andre Henseender at gaa Bestyrelsen tilhaande, og Kommissionen har 
i Henhold hertil i senere Perioder paalagt dem forskjellige Arbeider ved 
Affattelse af en Katalog over Haandskrifterne, Registrering af Diplomer 
m. m., men hvad der i disse Henseender er præsteret, er dog ogsaa uden 
synderligt Værd. Den omhandlede Ordning maa herefter anses i sin Hel- 
hed at have været utilfredsstillende, og der har i lang Tid fra Kommis- 
sionens Side været følt Trang til en Forandring i samme. Til Foretagelsen 
af en saadan Ændring afgiver nu ogsaa den Udvikling, som Tiderne i væsent- 
lige Henseender have ført med sig, en yderligere gyldig Grund. Medens paa 
den Tid, da Fundatsen stadfæstedes, endnu kun forholdsvis Lidet var udgivet 
i Trykken af den gamle nordiske Literatur, har der i indeværende Aarhun- 
drede ved den i og udenfor Norden stærkt tiltagende Interesse for nordisk 
Philologi udviklet sig en meget frodig Virksomhed med Hensyn til Udgivelsen 

1890 Samme, naar Tiden er udløben, findes værdig til vedblivende at 

• ^^^' nyde det, en gjentagen Forlængelse, hver Gang paa 2 Aar, eller 

under særegne Omstændigheder paa et længere Aareraaal, finde 

Sted. Naar efter sket Bekjendtgjørelse Ingen, der er kvalificeret, 



af nordiske Oldskrifter; en stor Del af hvad der i forrige Aarhundrede endnu 
var utrykt er nu dels ved Kommissionen, dels ved Selskaber, som have 
dannet sig ved Siden af den, og dels ved et ikke ringe Antal private Viden- 
skabsmænd udgivet i Trykken, og vel staaer der meget tilbage, som egner 
sig til at udgives, eller som vel er udgivet, men trænger til en ny og mere 
tidssvarende Udgivelse, men der er al Udsigt til, at den Virksomhed, der 
som anført nu fra flere Sider finder Sted, vil vedblive, og der er i ethvert 
Fald ikke nu længer Grund til særlige Foranstaltninger for at fremme Ud- 
givelsen af nordiske Oldskrifter, eller til, med Hensyn dertil, at bibeholde 
Fundatsens Bestemmelser om Stipendiarers Arbeide ved Offentliggj øreise af 
Arnamagnæanske Haandskrifter. Fremdeles er der indtraadt en væsentlig 
Forandring i den Arnamagnæanske Stiftelses hele Forhold ved at der, over- 
ensstemmende med et af Kommissionen indgivet Andragende, siden 1883 
er ansat en af Statskassen lønnet Bibliothekar ved Stiftelsens Haandskrift- 
samling. Foruden at denne Bibliothekar fører det hele specielle Tilsyn 
med Samlingen og har at udføre forskjellige Hverv ved denne, som ellers 
kunde overdrages Stipendiarerne, er navnlig ved hans Ansættelse Katalog- 
arbeidet bragt et betydeligt Skridt fremad, idet der af den ansatte Biblio- 
thekar, Dr. Kålund, for Tiden udarbeides en fuldstændig Katalog over Haand- 
skriftsamlingen, hvoraf første Bind er udgivet i Trykken i 1889, medens 
andet og sidste Bind kan ventes at udkomme i Løbet af 2—3 Aar. Ved 
Udførelsen af dette Værk har Bibliothekar Kålund vel havt nogen Bistand 
fra Stipendiarernes Side, men naar andet Bind af Katalogen er udkommet, 
vil Katalogarbeidet blive at anse som afsluttet, og der vil da heller ikke af 
Hensyn hertil være Grund til at bibeholde Stipendiarerne. I Betragtning af 
Foranstaaende har Kommissionen for det Arnamagnæanske Legat troet her- 
ved at burde andrage paa at det høie Ministerium maatte foranledige, 
at de i Fundatsen af 1760 om Stipendiarerne indeholdte Bestemmelser ved 
allerhøieste Resolution forandres, saaledes at der ved indtrædende Vakance 
istedetfor samme træder i Kraft en ny Ordning, idet vi tillade os at be- 
mærke, at Betænkeligheden ved en saadan Forandring turde være saa meget 
mindre, som der efter det Anførte ikke fra selve Testatorernes eller navnlig 
Arne Magnussens Side foreligger nogen detailleret Bestemmelse om den hele 
Ordning, hvorhos Forholdene i det Hele maa anses at have forandret sig 
saaledes, at A. Magnussen eller AfTatterne af Fundatsen ikke kunne antages 
at ville have valgt den i Fundatsen foreskrevne Ordning, dersom de under 
de nuværende Forhold skulde have taget Bestemmelse i saa Henseende. 
Forsaavidt der dernæst er Spørgsmaal om, hvilken ny Ordning der saa- 

melder sig, bør Stipendiets Beløb for det følgende Aar lillægges 1890 
Legatets Kapital, hvorefter der næste Aar og saaledes fremdeles * ^^^' 
hvert Aar bør ske ny Bekjendtgjørelse med samme Virkning, 
indtil en Kvalificeret melder sig. 



ledes bør træde istedetfor den i Fundatsen fastsatte, da er det klart, at 
Forandringen ikke bør gaa ud paa. at det med den Arnamagnæanske Stif- 
telse forbundne Stipendium bør bortfalde, idet Å. Magnussen maa antages 
at bave lagt megen Vægt paa samme, men at den derimod bør gaa ud paa 
en Omdannelse af Stipendiet i en saadan Retning, som maatte antages, 
efter de nu stedfindende Forhold, at ville bave stemt med Testators Villie 
eller Ønske. I denne Henseende formenes et Udgangspunkt at frembyde 
sig i den Tanke, der, som oven anført, vel ikke hovedsagelig, men dog tillige, 
maa antages at have været forbundet med Bestemmelserne om Stipendiet, 
nemlig at dette skulde være en Understøttelse og en Opmuntring for den 
eller de paagjældende Studerende under deres Studier. Kommissionen maa 
derfor udtale den Mening, at der er Grund til at omdanne Stipendiet i 
denne Retning, hvorved da ogsaa vilde opnaaes, at det blev et Stipendium 
i egentlig Forstand, som det ikke kan siges at være efter den ved Fundat- 
sen fastsatte Ordning. Med Hensyn til den Maade, hvorpaa Stipendiet saa- 
ledes skulde omdannes, maa først bemærkes, at medens Fundatsen bestem- 
mer Stipendiarernes Antal til to, ere Udtrykkene i Testamentet afvigende 
herfra, idet det der hedder: »En eller To Studentere* ; den principale Tanke 
hos Testator synes herefter at have været, at der kun skulde være een 
Stipendiar. Da nu derhos de i Fundatsen som Maximum fastsatte Stipendie- 
portioner af henholdsvis 300 Rdl. og 200 Rdl. — hvis Beløb der, naar henses 
til Legatets ringe Midler, ikke kunde være Spørgsmaal om at forhøie — 
efter Nutidens Livsvilkaar vilde være en forholdsvis ringe Understøttelse 
for hver, hvorimod det samlede Beløb, 1000 Kr., vilde være et mere pas- 
sende Stipendium for en Enkelt, tillade vi os at foreslaa, at der istedetfor 
de to hidtil normerede Stipendiepladser paa henholdsvis 600 Kr. og 400 
Kr. træder eet Stipendium paa 1000 Kr. aarlig. Da det Stipendiarerne ved 
Fundatsen paalagte Arbeide i Stiftelsens Tjeneste efter det Anførte ikke er 
af meget Værd, og da Kommissionen, naar alle Hensyn tages i Betragtning, 
vistnok vil være ligesaa vel tjent med, naar Assistance behøves, at lade den 
udføre for særskilt Betaling, have vi dernæst troet, at der fra Stiftelsens 
Side bør gives Afkald paa, at Stipendiaren gjør nogen saadan Tjeneste; 
han vil herved være fri for det Baand, som i saa Henseende ellers vilde 
paahvile ham, og altsaa med større Frihed kunne hengive sig til sine 
Studier eller literære Beskjæftigelser, og Stipendiet vil paa denne Maade i 
en fyldigere Grad kunne virke til Videnskabens Fremme. Naar Stipendiaren 
saaledes fritages for al Forpligtelse til Arbeide for Legatet, er dermed selv- 
følgelig ikke udelukket, at han efter Overenskomst mod Honorar eller Beta- 

3* 



30 

1890 4. Der affordres ikke Stipendiaren noget Arbeide i den Arna- 

' ^^^' magnæanske Stiftelses Tjeneste ; derimod bør han ved hvert Aars 

Udgang til den Arnamagnæanske Kommission indsende Beretning 

om Gangen i hans Studier og Arbeider. Stipendiet kan kun nydes 

af den, der har fast Ophold i Kjøbenhavn. 



ling kunde komme til at arbeide for samme. At i Forbindelse hermed 
Bestemmelserne i Fundatsens §§ 11 og 14 om at Stipendiarerne ikke paa 
egen Haand maa lade noget komme for Lyset i det paagjældende Fag, og 
at hvad de have udarbeidet ved Hjælp af Legatets utrykte Sager tilhører 
Legatet og bør afleveres til dette ved Fratrædelse eller Dødsfald — hvilke 
Bestemmelser iøvrigt kun sjeldent af Kommissionen ere blevne gjort gjæl- 
dende — bør ophæves, er en Selvfølge. Efter Beskaffenheden af det om- 
handlede Stipendium, saaledes som det efter det Anførte vilde blive, for- 
menes Betingelserne for sammes Erhvervelse at burde stilles strengere end 
efter Fundatsens § 9. Det forekommer os at maatte fordres, at den, som 
skal erholde Stipendiet, bør ved en Universitetsprøve, literært Arbeide eller 
paa anden Maade have godtgjort en saadan, med Kjendskab til den Arna- 
magnæanske Haandskriftsamling forbunden Indsigt i oldnordisk Sprog, Historie 
eller Literatur, som giver Haab om, at han vil præstere noget mere end 
almindeligt i disse Fag eller et af dem. I Henhold til Testamentets Ord 
bør han tillige være født i Island og Student fra den islandske lærde Skole. 
Med Hensyn til de nærmere Regler for Bortgivelsen af Stipendiet — hvorom 
Kommissionen, i Henhold til de hidtil gjældende Regler, hvergang efter for- 
udgaaet offentlig Bekjendtgjørelse har at tage Bestemmelse — formene vi, 
at den, istedetfor som efter Fundatsen paa ubestemt Tid, bør ske paa et 
bestemt Antal Aar. Kommissionen tillader sig i denne Henseende at fore- 
slaa, at Stipendiet tildeles paa to Aar, dog saaledes, at dersom den Samme, 
naar Tiden er udløben, findes værdig til vedblivende at nyde det, kan en 
gjentagen Forlængelse, hvergang paa 2 Aar, eller under særegne Omstæn- 
digheder et længere Aaremaal, finde Sted. Stipendiet — der formenes at 
burde benævnes det Arnamagnæanske Stipendium — bør ikkun kunne nydes 
af den, der har fast Ophold i Kjøbenhavn, ligesom det, for ogsaa i saa Hen- 
seende at knytte Stipendiet nærmere til den Arnamagnæanske Stiftelse, for- 
menes at burde paalægges Stipendiaren ved hvert Aars Udgang at indsende 
Beretning til Kommissionen om Gangen i hans Studier og Arbeider. Naar 
efter sket Bekjendtgjørelse Ingen, der er kvalificeret, maatte melde sig, for- 
menes Stipendiets Beløb for det følgende Aar at maatte tillægges Legatets 
Kapital, hvorefter der næste Aar og saaledes fremdeles hvert Aar bør ske 
ny Bekjendtgjørelse med samme Virkning, indtil en Kvalificeret melder sig. 
De saaledes omhandlede Bestemmelser bør efter Kommissionens Formening 
træde i Kraft saasnart de to hidtilværende Stipendiepladser, der for Tiden 
begge ere besatte, blive ledige. Kaar den ene af dem maatte blive vakant, 

5. De foranførte Bestemmelser træde i Kraft saasnart de to 1890 

1 A Tnnt 

hidtilværende Stipendiepladser blive ledige. Naar den ene af 
dem bliver ledig, besættes Pladsen under Iagttagelse af de hidtil 
gjældende Regler, dog kun for 1 Aar ad Gangen, indtil ogsaa den 
anden Plads bliver ledig. 



19. Møde i den ArnamagniSBanske Kommission.^) le^^j^ 

Efter Formanden, Professor Ussings Forslag vedtoges det, at 
der for Fremtiden aarlig bliver at afholde et Møde i Kommis- 
sionen i Januar Maaned, og at paa dette Møde Budget for det 
begyndte Aar forelægges. 



20. Kgl. Konfirmation paa følgende Tillæg til den ^- ^^^^ 

under 18de Jan. 1760 allerhøist stadfæstede Fundatlon 
for det Arnamagnæanske Legat.*) 

1. I Henhold til de af afdøde Professor i de nordiske Sprog 
ved Kjøbenhavns Universitet, Dr. philos. KonråS Gislason opret- 
tede testamentariske Dispositioner, nemlig Testament af 13. Juni 
1884, Kodiciller af 31. Januar 1885 og 25. Januar 1888 samt 
Testamenter af 9. August 1888 og 3. April 1889, hvorved han 
har indsat det Arnamagnæanske Legat til sin Universalarving, 
bliver den af ham — efter Fradrag af et Legat paa 2000 Kr. — 

formenes den at burde besættes under Iagttagelse af de hidtil gjældende 
Regler, dog kun for 1 Aar ad Gangen, indtil Vakance indtræder ogsaa i 
den anden Stipendieplads. I Henhold til alt det Anførte, og idet hosføl- 
gende vedlægges dels en Afskrift af A. Magnussens og Hustrues Testament 
af 1730, hvis Original ikke har kunnet findes, dels et af Stiftelsen i sin 
Tid besørget Aftryk af Fuiidationen af 1760, tillader Kommissionen sig 
ærbødigst at indstille, at Ministeriet for Kirke- og Undervisningsvæsenet 
maatte udvirke en kongelig Resolution, hvorved efternævnte Bestemmelser 
blive fastsatte«. (Herefter følge Indstillingspunkterne 1—5, der ordret ere 
tagne til Følge ved den anførte, derefter faldne kongelige Resolution af 16de 
Juni 1890). 



^) Forhandlingsprotokollen. 

*) Efter Originalen i det Arnamagnæanske Arkiv; Min.-Tid. 1891 A, S. 842. 

1891 efterladte Kapital, der ifølge det af Kommissionen for den Arna- 
^^' ^^*' magnæanske Stiftelse afholdte Arveskifte udgjør 16,476 Kr! 52 
Øre, til hvilken Kapital bør føies de Indtægter, som senere maatte 
tilfalde Boet, at forene med det Arnamagnæanske Legat, og skal 
for bestandig tilhøre og anses indbefattet under dette samt hen- 
lægges under Bestyrelse af Kommissionen for Legatet, dog som 
et særeget Fond, under Navnet Konrad Glslasons Fond, Alt efter 
de i det Følgende fastsatte Bestemmelser. 

2. Saalænge Professor K. Gislasons uhelbredelig aandssvage 
Sted- og Adoptivsøn Charles William George Gislason er i Live, 
anvendes Renterne af Fondet, der midlertidig er indsat i Over- 
formynderiet, til dennes Underhold og Fornødenheder. Efter K. 
Gislasons testamentariske Bestemmelse skal Ch. W. G. Gislason 
indtil videre være anbragt i Pension hos sit Søskendebarn, Frøken 
Sophie Wilhelmine Heboe, til hvem da det hele aarlige Rente- 
beløb, saalænge han er anbragt hos hende, udbetales; efter hendes 
Død, eller dersom Omstændighederne, medens hun er i Live, 
maatte blive saaledes, at Ch. W. G. Gislasons Værge^ finder en 
Forandring rigtig, skal han anbringes i Pleieafdelingen i Idiot- 
anstalten paa gamle Bakkehus ved Kjøbenhavn. Dersom der af 
Renterne maatte blive noget tilovers efter Afholdelsen af Udgif- 
terne til hans Ophold paa bemeldte Idiotanstalt og øvrige For- 
nødenheder, bliver dette Overskud halvaarlig at udbetale til for- 
nævnte Sophie Wilhelmine Heboe, saalænge hun er i Live, dog 
med Undtagelse af det Tilfælde, at det er formedelst et utilbørligt 
Forhold fra hendes Side, at der af Værgen tages den Bestem- 
melse, at han skal anbringes paa Idiotanstalten, i hvilket Fald 
Overskuddet lægges til Kapitalen, hvilket ligeledes skal finde Sted 
efter hendes Død. Efterat Ch. W. G. Gislason er afgaaet ved 
Døden, udbetales samtlige Renter af Fondet til Sophie Wilhelmine 
Heboe, saalænge hun er i Live. Naar saavel Ch. W. G. Gislason 
som Sophie W. Heboe ere afgaaede ved Døden, bør Fondet, med 
mulig oplagte Renter, udbetales af Overformynderiet og forenes 
med det Arnamagnæanske Legat. 

3. Naar Fondet ifølge foregaaende Paragraph er forenet med 
det Arnamagnæanske Legat, bør Renterne af Fondet have samme 
Anvendelse, som bemeldte Legats øvrige Midler. Dog bør Fondet 
fortrinsvis og særiig, saavidt Omstændighederne tillade det, an- 
vendes til 

1. strengt nøiagtig og paalidelig Udgivelse, saavidt ske kan 1891 

i Faksimilier, af alle : 29. Okt. 

a. ikke til »Sæmundar Edda« hørende Kvad (eller Brud- 
stykker af Kvad) i det gamle nordiske Sprog fra den 
ældste Tid til omtrent Aar 1400 (først og fornemmelig 
alle de Kvad eller Dele af saadanne, der findes i Sagaerne), 
saaledes at alle Haandskrifters Fremstillinger af hvert 
enkelt Kvad (eller Brudstykke) sammenstilles, helst paa 
en saa overskuelig Maade som muligt; 

b. de Kvad, der udgjøre, eller pleie at henføres til 
»Sæmundar Edda«, idet hvert enkelt Haandskrift gives 
fuldstændig, saavidt et saadant Kvad deri indeholdes ; 

2. en udførligere Fremstilling af Islands Historie. 

4. Regnskabet for Fondet aflægges i Forbindelse med Regn- 
skabet for den Arnamagnæanske Stiftelse. 

